open-index/open-wikipedia-markdown huggingface dataset:
আসাম বেংগল ৰে’লৱে

**আসাম বেংগল ৰে’লৱে’** (, চমুকৈ **ABR**) ব্ৰিটিছ ভাৰতৰ আৰম্ভণি কালৰ এটা ৰে’লৱে’ কোম্পানী আছিল। **বেংগল এণ্ড আসাম ৰে’লৱে’**ৰ পূৰ্বসূৰী এই কোম্পানীটোৰ কাৰ্যকাল আছিল ১৮৯২ চনৰ পৰা ১৯৪২ চনলৈ।

## ইতিহাস
অসমৰ চাহ উদ্যোগৰ উন্নয়নৰ হকে অসম বেংগল ৰে’লৱে’ কোম্পানী ১৮৯২ চনত গঠিত হয়। আসাম বেংগল ৰে’লৱে’ই অসমৰ চাহ বাগিছা আৰু কয়লা খনি অধ্যুষিত অঞ্চলবোৰক চিটাগং বন্দৰৰ সৈতে সংযোজিত কৰে; যাতে সহজে অসমৰ চাহ আৰু কয়লা বিদেশলৈ লৈ যাব পৰা যায়।
### উত্তৰসূৰী
১৯৪২ৰ ১ জানুৱাৰীত আসাম বেংগল ৰে’লৱে’ক ব্ৰিটিছ ভাৰত চৰকালৈ হস্তান্তৰ কৰি নতুনকৈ গঠিত **বেংগল এণ্ড আসাম ৰে’লৱে’**ত (B&A Railway) অন্তৰ্ভূক্ত কৰা হয়। বেংগল-আসাম ৰে’লৱে’ত ইষ্টাৰ্ণ বেংগল ৰে’লৱে’,'বেংগল-দুৱাৰ ৰে’লৱে’', যোৰহাট প্ৰভিঞ্চিয়েল ৰে’লৱে’, চাপৰমুখ-শিলঘাট ৰে’লৱে’, 'কাটাখাল-লালাবজাৰ ৰে’লৱে’' আদি আন বহুকেইটা কোম্পানীকো চামিল কৰা হয়।১৯৪৭ চনত ভাৰত বিভাজনৰ লগে-লগে বেংগল এণ্ড আসাম ৰে’লৱে’ৰো বিভাজন হ’ল। এই ৰে’লৱে’ৰ এটা বৃহত্তৰ অংশ, ২৬০৩.৯২ কিলোমিটাৰ পৰিল পূব পাকিস্তান আৰু বৰ্তমানৰ বাংলাদেশত। এটা অংশ সংযুক্ত কৰা হ’ল পূব ৰে’লৱে’ৰ সৈতে। বাকী অংশটোক আসাম ৰে’লৱে’ নামকৰণ কৰি পাণ্ডুত মুখ্য কাৰ্যালয় স্থাপন কৰা হয়।

১৯৪৭ চনত ভাৰত বিভাজনৰ ফলত ভাৰতত ভাগত পৰা ব্ৰড গ’জ ৰেলপথখিনি ইষ্ট ইণ্ডিয়া ৰে’লৱে’ত অন্তৰ্ভূক্ত কৰা হয়। বেংগল-আসাম ৰে’লৱে’ৰ অসম আৰু উত্তৰ বঙ্গত থকা মিটাৰ গ’জ ৰেলপথখিনিক লৈ *আসাম ৰেলেৱে* গঠন কৰা হয়। আসাম ৰে’লৱে’ৰ মুখ্য কাৰ্যালয় পাণ্ডুত স্থাপন কৰা হয়।

১৯৫২ চনত ভাৰতীয় ৰেলক প্ৰশাসনিক সুবিধাৰ বাবে ৬টা জ’নত বিভক্ত কৰা হয়। সেই সূত্ৰে *অৱধ-তিৰহুট ৰে’লৱে’*, *বোম্বে বৰোডা এণ্ড চেণ্ট্ৰেল ইণ্ডিয়া ৰে’লৱে’*ৰ ফটেহপুৰ জিলা আদিকে ধৰি আসাম ৰে’লৱে’ৰ ২৮৫৭ কিলোমিটাৰ পথ পূৰ্বোত্তৰ ৰে’লৱে’ জ’নত অন্তৰ্ভূক্ত কৰা হয়। ১৯৫৮ চনত পূৰ্বোত্তৰ ৰে’লৱে’ৰ বিভাজন ঘটাই উত্তৰ-পূব সীমান্ত ৰে’লৱে’ গঠন কৰা হয়। আনহাতে ইষ্ট ইণ্ডিয়া ৰে’লৱে’ৰ অন্তৰ্ভূক্ত হোৱা পূৰ্বৰ বেংগল-আসাম ৰে’লৱে’ৰ ব্ৰডগ’জ ৰেলপথখিনি পূব ৰে’লৱে’ জ’নত (Eastern Railway Zone) চামিল হয়।

আনহাতে পূব পাকিস্তান বা বৰ্তমানৰ বাংলাদেশত অন্তৰ্ভূক্ত হোৱা ৰেলপথখিনিক *ইষ্টাৰ্ণ বেংগল ৰে’লৱে’* নাম দিয়া হয়। ১৯৬১ চনৰ ১ ফেব্ৰুৱাৰী তাৰিখে এই নাম সলাই *পাকিস্তান ইষ্টাৰ্ণ ৰে’লৱে’* কৰা হয়। বাংলাদেশ গঠন হোৱাৰ পাছত ই হয়গৈ বাংলাদেশ ৰে’লৱে’।

## ৰেলপথ

আসাম বেংগল ৰে’লৱে’ই ১৮৯১ চনত বঙ্গৰ পূব অঞ্চলত ৰেলপথ বহুওৱাৰ কাম আৰম্ভ কৰে। ১৮৯৫ চনত বৰ্তমান বাংলাদেশৰ চিটাগং আৰু কুমিল্লাৰ মাজত ১৫০ কিলোমিটাৰ দৈৰ্ঘৰ ৰেলপথচোৱা চলাচলৰ বাবে মুকলি কৰা হয়। কুমিল্লা-আখাউৰা-কুলাৰা-বদৰপুৰ শাখা মুকলি কৰা হয় ১৮৯৬-১৮৯৮ চনৰ ভিতৰত। পাছলৈ এই পথচোৱা লামডিঙলৈ সম্প্ৰসাৰণ কৰা হয়। ১৯০০ চনত গুৱাহাটীলৈ এটা শাখা ৰেলপথ তৈয়াৰ কৰা হয়। ১৯০২ চনত এই পথটো তিনিচুকীয়ালৈ সম্প্ৰসাৰণ কৰা হয় আৰু ১৯০৩ চনত ইয়াক ডিব্ৰু-শদিয়া ৰেলপথৰ সৈতে সংযোজিত কৰা হয়। একেটা বছৰতে আসাম বেংগল ৰে’লৱে’ই লকচমৰ পৰা নোৱাখালিলৈয়ো এটা শাখা ৰেলপথ নিৰ্মাণ কৰে।

## লগতে চাওক
* ভাৰতৰ ৰেল পৰিবহণৰ ইতিহাস
* উত্তৰ-পূব সীমান্ত ৰে’লৱে’
* ডিব্ৰু-শদিয়া ৰে’লৱে’
* যোৰহাট প্ৰভিঞ্চিয়েল ৰে’লৱে’

## তথ্যসূত্ৰ

## বাহ্যিক সংযোগ
* উত্তৰ-পূব সীমান্ত ৰে’লৱে’ ৱেবছাইট 
* ভাৰতীয় ৰেল অনলাইন
* ভাৰতীয় ৰেল গুণমুদ্ধ ক্লাৱ
* বাংলাদেশ ৰে’লৱে’ সময়ৰেখা 

শ্ৰেণী:ভাৰতৰ ৰেল পৰিবহণ
শ্ৰেণী:ভাৰতৰ বিলুপ্ত ৰেল কোম্পানী
শ্ৰেণী:বাংলাদেশ
শ্ৰেণী:অসমৰ পৰিবহণ
মণিপুৰৰ জিলাসমূহ

**[[মণিপুৰ]]** উত্তৰ-পূব ভাৰতৰ এখন ৰাজ্য। ইয়াৰ ৰাজধানী ইম্ফাল। মণিপুৰক নখন প্ৰশাসনিক জিলাত বিভক্ত কৰা হৈছে।

## প্ৰশাসন
জিলাসমূ্হ প্ৰশাসনিক বিষয়া হৈছে জিলা দণ্ডাধিকাৰী অথবা জিলা উপায়ুক্ত। ৰাজ্যখনৰ বিভিন্ন চৰকাৰী বিভাগে জিলা দণ্ডাধিকাৰী অথবা জিলা উপায়ুক্তক জিলাখন সূচাৰুৰূপে পৰিচালনা কৰাত সহায় কৰে।

জিলাখনৰ আইন সম্বন্ধীয় বিষয়সমূহ পুলিছ অধীক্ষকে (*Superintendent of Police*) পৰিচালনা কৰে।

## জিলাসমূ্হ
মণিপুৰৰ নখন জিলা হৈছে:

## তথ্য সংগ্ৰহ

*
শ্ৰেণী:ভাৰতৰ জিলাসমূহ
গোৱাৰ জিলাসমূহ

**[[গোৱা]]** পশ্চিম ভাৰতৰ এখন ৰাজ্য। ইয়াৰ ৰাজধানী পানাজী। মাটিকালিৰ ফালৰপৰা ভাৰতৰ আটাইতকৈ সৰু ৰাজ্য গোৱাক দুখন প্ৰশাসনিক জিলাত ভাগ কৰা হৈছে।

## জিলাসমূ্হ
গোৱাৰ দুখন জিলা হৈছে:

## তথ্য সংগ্ৰহ

## বহিঃসংযোগ

* গোৱাৰ চৰকাৰী ৱেবছাইট

শ্ৰেণী:ভাৰতৰ জিলাসমূহ
সুতুলী

**সুতুলী** মাটিৰে নিৰ্মিত এটি সুষিৰ বাদ্য। বিশেষকৈ কেঁকুৰা গাতৰ মাটি সুতুলি সাজোঁতে ব্ইযৱহাৰ হয়। ধৰণৰ বাদ্য বিলাকত জীৱ জন্তু বা পক্ষীৰ মাতৰ অনুকৰণত বাঁহীৰ দৰে সুৰ বজোৱা হয়। সুতুলীৰ মাতত বৰষুণ আহে বুলিও অসমীয়া জনসমাজত এক লোকবিশ্বাস প্ৰচলিত আছে। প্ৰথম অবস্থাত এই বাদ্য যন্ত্ৰ প্ৰকৃততে খেলনাৰ দৰেহে ব্যৱহাৰ হৈছিল আৰু পৰৱৰ্তী কালত বাদ্য হিচাপে বজোৱা আৰম্ভ কৰে। প্ৰাচীন চীনতো সুতুলীৰ দৰে সুন ( xun) নামৰ এবিধ বাদ্য আছিল বুলি জনা যায়।

## ইতিহাস
**সুতুলী**ৰ সৃষ্টি প্ৰাকঐতিহাসিক কালতে হৈছিল বুলি ভবাৰ থল আছে, বিভিন্ন প্ৰত্নতাত্বিক খননকাৰ্যত সুতুলীৰ দৰে বাদ্যৰ ভগ্নাৱশেষ পোৱা যায়। সুতুলীৰ আকাৰ আৰু সুৰলৈ চাই, চৰাইৰ মাতৰ অনুকৰণত সুতুলী নিৰ্মাণ কৰা হৈছিল বুলি ভাবিব পাৰি। বিশ্বাস কৰা যায় যে, প্ৰথমতে মানুহে নাৰিকলৰ দৰে ফলৰ কঠিন খোলাৰে সংগীত সৃষ্টি কৰিবৰ চেষ্টা কৰাৰ ফলস্বৰূপেই এনে বিলাক বাদ্যযন্ত্ৰৰ উৎপত্তি হয়।

## ব্যৱহাৰ
বিহুত সুতু্লীৰ যথেষ্ট গুৰুত্ব আছে। জনবিশ্বাস মতে, আগতে গৰখীয়া ল’ৰাহঁতে সুতু্লী খেলনাৰ দৰে ব্যৱহাৰ কৰিছিল, বোধহয় ইয়াৰ খুব সহজ নিৰ্মাণ প্ৰণালীৰ বাবে। সুতু্লী ল’ৰা আৰু ছোৱালী উভয়ে বজায়। যিহেতু পেঁপা, বাঁহি ঢোল আদি ছোৱালী সকলে নবজায়, গতিকে তাৰ সলনি সুতু্লী আৰু টকাৰ ব্যৱহাৰ তেওঁলোকৰ বিহুত বেছি গুৰুত্বপূৰ্ণ বুলি অনুমান কৰিব পাৰি।

## সুতুলী নিৰ্মাণ পদ্ধতি
সুতুলী এবিধ খোলাকৃতিৰ মাটিৰে নিৰ্মিত বাদ্য, য’ত দুটা বা তাতোধিক ছিদ্ৰ (key holes) দ্বাৰা সুৰ সৃষ্টি কৰা হয়। বজাবৰ বাবে ওপৰ ফালে আন এটা ছিদ্ৰ (tone hole) থাকে। এই ওপৰৰ ছিদ্ৰটোত ফুঁ দি সুতুলী বজোৱা হয়। সুতুলী সাধাৰণতে আলতীয়া মাটিৰে নিৰ্মাণ কৰা হয়। ( পৰম্পৰাগত ধাৰণামতে কেঁচুমতাৰ মাটিৰে সুতুলী নিৰ্মাণ কৰিলে সুৰীয়া হয়। কিন্তু কোনো কোনো স্থানত বাঁহ বা কাঠেৰে নিৰ্মিত সুতু্লীও দেখা যায়।

সুতুলীৰ আকাৰ সাধাৰণতে অৰ্ধচন্দ্ৰাকাৰ হ’লেও ঘট, ডিম্বাকৃতি বা বিভিন্ন আকৃতিৰ সুতুলীও দেখা পোৱা যায়। সুতু্লী বিভিন্ন লোকে বিভিন্ন ৰূপৰে যদিও সজা দেখা যায়, কিন্তু প্ৰায়বোৰ সংযোজনেই মূলতঃ আলংকাৰিক, কাৰণ সেইবিলাকত বাদ্য গুণৰ কোনো প্ৰভেদ বিচাৰি পোৱা নাযায়।

## সম্পৰ্কীয় গ্ৰন্থপঞ্জী
#বিহুৰে বিৰিণা পাত: জয়কান্ত গন্ধীয়া আৰু ড: নোমল গগৈ
#অসমৰ বাদ্য যন্ত্ৰ: ধৰ্মেশ্বৰ দুৱৰা

## তথ্য সংগ্ৰহ

শ্ৰেণী:অসমৰ বাদ্যযন্ত্ৰ
চেভেৰাছ স্নেইপ

**চেভেৰাছ স্নেইপ** () জে. কে. ৰাউলিঙৰ হেৰী পটাৰ কল্প-কাহিনী শৃংখলাৰ এক প্ৰধান চৰিত্ৰ। শৃংখলাটোত স্নেইপ হগৱাৰ্ট্ছ যাদু বিদ্যালয়ৰ () যাদু ৰসায়নৰ শিক্ষক। ষষ্ঠ গ্ৰন্থখনত তেওঁ ক'লা যাদুৰ পৰা প্ৰতিৰক্ষা বিষয়ৰ শিক্ষক নিযুক্ত হৈছে। শেষৰ গ্ৰন্থখনত এলবাছ ডাম্বলডোৰৰ মৃত্যুৰ পিছত স্নেইপ প্ৰধান শিক্ষক হয়। প্ৰথমখন গ্ৰন্থ ফিল'ছফাৰ্ছ ষ্ট'নত এজন খলনায়কৰ ৰূপত চেভেৰাছ স্নেইপৰ আবিৰ্ভাৱ ঘটিছে। শৃংখলাটোৰ শেষলৈকে লেখিকাই চৰিত্ৰটোৰ আনুগত্য সম্পৰ্কত পঢ়ুৱৈক সন্দিহান কৰি ৰাখিছে। 

## উপস্থাপন
শৃংখলাটোৰ সাতোখন গ্ৰন্থতে স্নেইপক গুৰুত্বপূৰ্ণ ৰূপত উপস্থাপন কৰা হৈছে। ফিল'ছফাৰ্চ ষ্ট'ন, চেম্বাৰ অব্ ছিক্ৰেট্ছ আৰু প্ৰিজনাৰ অব্ আজকাবানত চৰিত্ৰটোক নায়ক হেৰী পটাৰৰ আটাইতকৈ অপ্ৰিয় শিক্ষকৰ ৰূপত চিত্ৰিত কৰা হৈছে। সুবিধা পালেই তেওঁ হেৰীক শাস্তি দিছে, ঠাট্টা কৰিছে আৰু গ্ৰিফীন্দৰ হাউছৰ নম্বৰ কাটিছে। চতুৰ্থ গ্ৰন্থ গব্লেট অব্ ফায়াৰত ৰাউলিঙে চেভেৰাছ স্নেইপ ক'লা যাদুকৰ ভলডেম'ৰ্টৰ এজন প্ৰাক্তন অনুগামী অৰ্থাৎ ডেথ্ ইটাৰ হোৱাৰ কথা প্ৰকাশ কৰিছে। পঞ্চম গ্ৰন্থ অৰ্ডাৰ অব্ ফিনিক্সত হেৰীয়ে জানিব পাৰিছে যে স্নেইপ ভলডেম'ৰ্ট বিৰোধী এক গোপন সংগঠন অৰ্ডাৰ অব্ ফিনিক্সৰো সদস্য। তাতেই স্নেইপে হেৰীক ভলডেম'ৰ্টৰ সৈতে থকা তাৰ বিপজ্জনক মনঃসংযোগ বিচ্ছিন্ন কৰিবলৈ অক্লোমেঞ্চিৰ শিক্ষা দিছে। পৰৱৰ্ত্তী গ্ৰন্থ হাফ-ব্লাড প্ৰিন্সত চেভেৰাছ স্নেপ এজন 'হাফ-ব্লাড' যাদুকৰ বুলি পোহৰলৈ আহিছে আৰু গ্ৰন্থখনৰ শেষৰফালে তেওঁ মাৰণ মন্ত্ৰৰে (killing curse avada kedavra) হগৱাৰ্টছৰ প্ৰধান শিক্ষক এলবাছ ডাম্বলডোৰক হত্যা কৰিছে। অন্তিমখন গ্ৰন্থ ডেথ্লী হেল'জত স্নেইপৰ প্ৰকৃত আনুগত্য যে ডাম্বলডোৰৰ প্ৰতিহে আছিল সেই কথা প্ৰকাশ পাইছে। ডাম্বলডোৰৰ অনুৰোধমৰ্মেহে ভলডেম'ৰ্টক আভুৱা ভাৰিবলৈ তেওঁক স্নেইপে হত্যা কৰাৰ কথা পোহৰলৈ আহিছে। পিছত ভলডেম'ৰ্টে পোহনীয়া সাপ নাগিনীৰ হতুৱাই চেভেৰাছক হত্যা কৰিছে। কিন্তু মৃত্যুৰ আগমুহূৰ্ত্তত তেওঁ দি যোৱা এপিয়লা স্মৃতিৰ পৰা হেৰীয়ে জানিব পাৰিছে যে স্নেইপ হেৰীৰ মাক লিলি পটাৰৰ আজীৱন প্ৰেমিক আছিল। লিলিক ভলডেম'ৰ্টে হত্যা কৰাৰ প্ৰতিশোধ ল'বলৈ তেওঁ নিজৰ জীৱন বিপন্ন কৰিয়ো ভলডেম'ৰ্টৰ প্ৰতি মিছাকৈ আনুগত্য দেখুৱাই তেওঁৰ পতনৰ পথ মুকলি কৰি দিছিল। সেইবাবেই পিছত হেৰীয়ে নিজ পুত্ৰৰ আগত চেভেৰাছ স্নেপক 'পৃথিৱীৰ আটাইতকৈ সাহসী মানুহজন' বুলি বৰ্ণাইছে।

## যাদুকৰী ক্ষমতা
শৃংখলাটোত লেখিকাই চেভেৰাছ স্নেইপক এজন সুদক্ষ আৰু শক্তিশালী যাদুকৰ হিচাপে বৰ্ণনা কৰিছে। যাদু ৰসায়নৰ শিক্ষক হিচাপে তেওঁ ৱ'ল্ফবেন প'শ্যনৰ (wolfban potion) দৰে অতিশয় কঠিন ঔষধি ৰসায়ন তৈয়াৰ কৰাতো পাৰদৰ্শী। হাফ-ব্লাড প্ৰিন্সত ছাত্ৰ অৱস্থাতে তেওঁ বহুধৰণৰ ক'লা যাদুমন্ত্ৰ উদ্ভাৱন তথা ব্যৱহাৰ কৰাৰ উল্লেখ আছে। অন্যান্য ডেথ্ ইটাৰৰ দৰে স্নেইপো ঝাড়ু অবিহনেই উৰি এঠাইৰ পৰা আন ঠাইলৈ যাবলৈ সক্ষম। অৰ্ডাৰ অব্ ফিনিক্সত বৰ্ণোৱা হৈছে যে তেওঁ আনৰ মনটো পঢ়িব পাৰে (legilimens) আৰু নিজৰ ভাবনাবোৰ আনৰ পৰা সুৰক্ষিত কৰি ৰাখিব পাৰে (occlumens) যি ক্ষমতা ভলডেম'ৰ্টকে আদি কৰি বৰ কমসংখ্যক যাদুকৰৰহে আছে। তেওঁ বহুপৰলৈকে সক্ৰিয় হৈ থকা পেট্ৰ'নাছ (patronus) অৰ্থাৎ বাৰ্তাবাহক তথা প্ৰাণৰক্ষক শক্তি সৃষ্টি কৰাতো সক্ষম। 

## চলচ্চিত্ৰ
গ্ৰন্থকেইখনক ডেভিড হেইমেন-এ দিয়া চলচ্চিত্ৰ ৰূপৰ আঠোখনতে প্ৰাপ্তবয়স্ক চেভেৰাছ স্নেইপৰ চৰিত্ৰ ৰূপায়ণত আছিল ব্ৰিটিছ অভিনেতা এলান ৰিকমেন। আনহাতে অৰ্ডাৰ অব্ ফিনিক্সত 'ফ্লেচবেক' অংশত কিশোৰ স্নেইপৰ ভূমিকাত আছিল এলেক হপ্কিন্স। অন্তিমখন চলচ্চিত্ৰত 'ফ্লেচবেক' অংশত আছিল বেনেডিক্ট ক্লাৰ্ক।

## তথ্যসূত্ৰ

শ্ৰেণী: হেৰী পটাৰ
শ্ৰেণী:কাল্পনিক চৰিত্ৰ
দিল্লীৰ জিলাসমূহ

ভাৰতৰ ৰাষ্ট্ৰীয় ৰাজধানী অঞ্চল দিল্লীক ১১ খন জিলাত ভাগ কৰা হৈছে। ১৯৯৭ চনৰ জানুৱাৰী মাহত ইয়াৰে ৯ খন জিলাৰ গঠন কৰা হয়। তাৰ আগতে দিল্লীত কেৱল এখনেই জিলা আছিল আৰু তাৰ সদৰ আছিল তিচ-হাজাৰী। ২০১২ চনৰ ছেপ্টেম্বৰত নতুনকৈ দুখন জিলাৰ গঠন কৰা হয়: এই দুখন হৈছে দক্ষিণ পূব দিল্লী জিলা আৰু শাহদৰা জিলা। বৰ্তমানৰ প্ৰতিখন জিলাৰ মুৰব্বী হৈছে জিলা উপায়ুক্ত আৰু প্ৰতিখন জিলাকে তিনিটা মহকুমাত বিভক্ত কৰা হৈছে।

## তথ্যসূত্ৰ


শ্ৰেণী:ভাৰতৰ জিলাসমূহ
কমল কুমাৰী বৰুৱা

**কমল কুমাৰী বৰুৱা** (১৮৯৯-১৯৭৮) অসমৰ ঠেঙালৰ খঙীয়া বৰুৱা পৰিয়ালৰ এগৰাকী বিদূষী মহিলা আছিল। নগাঁৱৰ বৰ এলেঙী সত্ৰত জন্মলাভ কৰা কমল কুমাৰী বৰুৱাৰ পিতৃ-মাতৃ আছিল মহেন্দ্ৰনাথ বৰুৱা আৰু স্বৰ্ণলতা বৰুৱা। ১৯১৭ চনত খঙীয়া বৰুৱা পৰিয়ালৰ শিৱ প্ৰসাদ বৰুৱাৰ লগত তেখেতৰ বিয়া হয়। এই পৰিয়ালটোৱে অসমীয়া সংস্কৃতি-পৰম্পৰা ৰক্ষা কৰাত গুৰুত্বপূৰ্ণ ভূমিকা লৈছিল। ১৯৩৮ চনত পতিৰ মৃত্যুৰ পিছত তেখেতে চাহ বাগিছাকে ধৰি ঠেঙাল পৰিয়ালৰ বৃহৎ‍ সা-সম্পত্তি চম্ভালি ল'বলগীয়া হয়। ব্যৱসায় কৰাত সুবিধা হ'বলৈ তেখেতে ইংৰাজী ভাষা, চাহ উৎ‍পাদন আদিৰ শিক্ষা গ্ৰহণ কৰে আৰু সকলো কাম চলাই যায়।

## কে কে ফাউণ্ডেছন

১৯৯০ চনত তেখেতৰ স্মৃতিৰক্ষাৰ্থে কমল কুমাৰী ফাউণ্ডেছন আৰম্ভ কৰা হয়। ১৯৯১ চনৰ পৰা এই ফাউণ্ডেছনে কলা, সংস্কৃতি, সাহিত্য, বিজ্ঞান আৰু প্ৰযুক্তি বিষয়ত ব্যক্তিবিশেষ বা গোটক কমল কুমাৰী ৰাষ্ট্ৰীয় বঁটা প্ৰদান কৰি আহিছে। সাংবাদিকতাৰ বাবে ১৯৯৯ চনৰ পৰা শিৱ প্ৰসাদ বৰুৱা ৰাষ্ট্ৰীয় বঁটাও এই ফাউণ্ডেছনে প্ৰদান কৰে।

## লগতে চাওক
*হেমেন্দ্ৰ প্ৰসাদ বৰুৱা
*শিৱ প্ৰসাদ বৰুৱা
*কমল কুমাৰী ফাউণ্ডেছন
*কমল কুমাৰী ৰাষ্ট্ৰীয় বঁটা

## তথ্য সংগ্ৰহ

শ্ৰেণী:অসমৰ ব্যক্তি
হ’ৰক্ৰাক্স

**হ'ৰক্ৰাক্স** () হৈছে ইংৰাজ লেখিকা জে. কে. ৰাউলিং ৰচিত হেৰী পটাৰ গ্ৰন্থ শৃংখলাত উল্লিখিত এবিধ যাদুকৰী সামগ্ৰী। এই যাদুকৰী সামগ্ৰীৰ মাজত এজন লোকে নিজৰ প্ৰাণশক্তিৰ একাংশ লুকুৱাই ৰাখিব পাৰে। হ'ৰক্ৰাক্সটো সুৰক্ষিত অৱস্থাত থাকিলে উক্ত লোকজনৰ জীৱনো সুৰক্ষিত হৈ থাকে। এক কথাত তেওঁক মাৰিব পৰা নাযায়। শৃংখলাটোত এই পদ্ধতিৰে অমৰ হোৱাৰ চেষ্টা কৰা অন্যতম ব্যক্তি হিচাপে ক'লা যাদুকৰ *[[ভ'লডেম'ৰ্ট]]ৰ* বৰ্ণনা আছে।

## নিৰ্মাণ পদ্ধতি
হ'ৰক্ৰাক্স একোটা নিৰ্মাণ কৰাটো যাদু পৃথিৱীৰ কঠিনতম তথা ভয়ংকৰ ক'লা যাদুসমূহৰ অন্যতম। প্ৰফেছাৰ শ্লাগ্হৰ্নে কিশোৰ ভ'লডেম'ৰ্ট অৰ্থাৎ টম ৰিডলক কৈছে যে ইয়াৰ বাবে নিজৰ প্ৰাণটোৰ এডোখৰ নিলগাই উলিয়াই পেলোৱাৰ প্ৰয়োজন। তাকে কৰিবলৈ নিৰ্মাতাজনে কাৰোবাক হত্যা কৰাটো জৰুৰী। প্ৰাণটোক ভগ্নাংশলৈ পৰিৱৰ্তিত কৰাৰ লগে লগেই নিৰ্মাতাজনৰ মানৱীয় গুণসমূহ কমি আহে। যিকোনো জড় পদাৰ্থ অথবা জীৱকে হ'ৰক্ৰাক্সৰ ৰূপ দিব পাৰি। জীৱন্ত হ'ৰক্ৰাক্স আৰু মূল প্ৰাণধাৰী দেহটোৰ মাজত মনঃসংযোগ থাকে। সাধাৰণতে বিশেষ মন্ত্ৰোচ্চাৰণৰ প্ৰয়োজন হয় যদিও বিশেষ পৰিস্থিতিত নিৰ্মাতাজনৰ ইচ্ছা আৰ মন্ত্ৰ অবিহনেই হ'ৰক্ৰাক্স একোটা সৃষ্টি হ'ব পাৰে। উদাহৰণস্বৰূপে হেৰী পটাৰ নিজেই ভ'লডেম'ৰ্টৰ এটা হ'ৰক্ৰাক্স আছিল আৰু তেওঁলোক দুয়ো এই বিষয়ে অজ্ঞাত আছিল। হেৰীক শিশু অৱস্থাতে মাৰিবৰ চেষ্টা কৰোঁতেই নিজৰ অভিশাপটো উলোটাই লাগি ভ'লডেম'ৰ্টৰ শৰীৰটো ধ্বংস হৈছিল। তেতিয়াই তেওঁৰ শৰীৰহীন প্ৰাণৰ একাংশ কোঠাৰ একমাত্ৰ জীৱিত ব্যক্তি হেৰীৰ দেহত সোমাইছিল।

কোনো এটা সামগ্ৰী হ'ৰক্ৰাক্সলৈ পৰিৱৰ্ত্তিত কৰাৰ পিছত তাক ধ্বংস কৰাটো কঠিন হৈ পৰে। খুবেই শক্তিশালী তথা বিধ্বংসী দুই এটা যাদু যেনে ফিয়েণ্ডফায়াৰৰ () দ্বাৰা ইয়াক নষ্ট কৰিব পাৰি। বাচিলিস্কৰ (এবিধ কাল্পনিক অতিশয় বিষধৰ সৰীসৃপ) বিহো এইক্ষেত্ৰত ফলপ্ৰসূ। গ্ৰীফিন্দৰ হাউচৰ প্ৰতিষ্ঠাপক গডৰিক গ্ৰীফিন্দৰৰ গব্লিনে সজা তৰোৱালো এইক্ষেত্ৰত কাৰ্যকৰী। 

## উল্লিখিত হ'ৰক্ৰাক্সসমূহ
শৃংখলাটোত শেষৰ দুখন গ্ৰন্থতহে হ'ৰক্ৰাক্সৰ উল্লেখ আৰু বিশদ বৰ্ণনা আছে যদিও দ্বিতীয় গ্ৰন্থ চেম্বাৰ অব্ চিক্ৰেট্ছতো ডায়েৰীৰ ৰূপত এটা হ'ৰক্ৰাক্সৰ কথা উল্লেখ আছে যিটোৰ প্ৰকৃত পৰিচয় ৰাওলিঙে হাফ্-ব্লাড প্ৰিন্সতহে ডাঙি ধৰিছে। ভলডেম'ৰ্টৰ মুঠ সাতটা হ'ৰক্ৰাক্স হৈছে-
*টম ৰিডলৰ ব্যক্তিগত ডায়েৰী। ইয়াক হ'ৰক্ৰাক্স বুলি নজনাকৈয়ে হেৰীয়ে বাচিলিস্কৰ বিষদাঁত এটাৰে নষ্ট কৰে। 
*পুথায়েক মাৰ্ভ'ল' গাউণ্টৰ সঞ্জীৱনী বাখৰ খটোৱা আঙঠি। ইয়াক এলবাছ ডাম্বলডোৰে গ্ৰীফিন্দৰৰ তৰোৱালেৰে নষ্ট কৰে। 
*শ্লিথেৰিন হাউছৰ প্ৰতিষ্ঠাপক ছালাজাৰ শ্লিথেৰিনৰ লকেট। ইয়াক ছিৰিয়াছ ব্লেকৰ ভাতৃ ৰেগুলাছ ব্লেকে বিচাৰি উলিয়াই যদিও মৃত্যুবৰণ কৰে। পিছত ৰণ ৱিজলীয়ে গ্ৰীফিন্দৰ তৰোৱালেৰে ইয়াক ধ্বংস কৰে। 
*হাফল্পাফ হাউছৰ প্ৰতিষ্ঠাপিকা হেল্গা হাফল্পাফৰ পিয়লা। ইয়াক ৰণ আৰু হাৰমাইনি গ্ৰেইঞ্জাৰএ বাচিলিস্কৰ বিষদাঁতেৰে ধ্বংস কৰে। 
*ৰাভেনক্ল হাউছৰ প্ৰতিষ্ঠাপিকা ৰাভেনা ৰাভেনক্লৰ শিৰৰ অলংকাৰ। ই ড্ৰেক' মেল্ফয়ৰ বন্ধু ভিনচেণ্ট ক্ৰেবৰ ফিয়েণ্ডফায়াৰ যাদু এটা লাগি নষ্ট হয়। 
*ভলডেম'ৰ্টৰ সাপ নাগিনী। ইয়াক নেভাইল লংবটমএ গ্ৰীফিন্দৰ তৰোৱালেৰে মাৰে। 
*হেৰী পটাৰ। যাক ভ'লডেম'ৰ্টে নিজহাতে 'এল্ডাৰ ৱণ্ডে'ৰে মাৰে। পিছে ভলডেম'ৰ্টৰ গাত থকা হেৰীৰ তেজৰ অংশই হ'ৰক্ৰাক্সৰ দৰে কাম কৰাত হেৰীৰ নিজা প্ৰাণশক্তি পুনৰ উলটি আহে। 
*প্ৰাণশক্তিৰ অষ্টম তথা মূল অংশ ভ'লডেম'ৰ্টৰ নিজ দেহত থাকে আৰু ই অৱশেষত ভলডেম'ৰ্টৰ নিজৰেই মাৰণ মন্ত্ৰ উলটি আহি সম্পূৰ্ণকৈ ধ্বংস হয়।

## তথ্যসূত্ৰ

শ্ৰেণী: হেৰী পটাৰ
কমল কুমাৰী ৰাষ্ট্ৰীয় বঁটা

**কমল কুমাৰী ৰাষ্ট্ৰীয় বঁটা** কলা, সাহিত্য, সংস্কৃতি আৰু বিজ্ঞান-প্ৰযুক্তিৰ ক্ষেত্ৰত গুৰুত্বপূৰ্ণ বৰঙণিৰ বাবে ব্যক্তিবিশেষ বা গোটক প্ৰদান কৰা এটা ভাৰতীয় বঁটা। ঠেঙাল, অসমৰ খঙীয়া বৰুৱা পৰিয়ালৰ বিদুষী মহিলা কমল কুমাৰী বৰুৱাৰ স্মৃতিত কমল কুমাৰী ফাউণ্ডেছনে ১৯৯০ চনত এই বঁটাৰ প্ৰচলন কৰে। এতিয়ালৈকে ৪১জন ব্যক্তিয়ে এই বঁটা লাভ কৰিছে। ১৯৯১ চনত প্ৰথমে শোভা ব্ৰহ্মক কলা-সংস্কৃতি ক্ষেত্ৰত বৰঙণিৰ বাবে এই বঁটা প্ৰদান কৰা হৈছিল। এই বঁটাত এটা ট্ৰফী, এখন মানপত্ৰ আৰু নগদ ২ লাখ টকা প্ৰদান কৰা হয়।

## বঁটাপ্ৰাপকৰ তালিকা

## অতিৰিক্ত তথ্য
*হেমেন্দ্ৰ প্ৰসাদ বৰুৱা
*কমল কুমাৰী বৰুৱা
*কমল কুমাৰী ফাউণ্ডেছন
*শিৱ প্ৰসাদ বৰুৱা ৰাষ্ট্ৰীয় বঁটা

## তথ্য সংগ্ৰহ

## বাহ্যিক সংযোগ
*আনুষ্ঠানিক ৱেবছাইট

শ্ৰেণী:ভাৰতৰ ৰাষ্ট্ৰীয় বঁটা আৰু সন্মান
নীল আৰ্মষ্ট্ৰং

**নীল এল্‌ডে'ন আৰ্মষ্ট্ৰং** (; জন্ম: ৫ আগষ্ট ১৯৩০ - মৃত্যু: ২৫ আগষ্ট ২০১২) আমেৰিকাৰ এগৰাকী মহাকাশচাৰী (নাচা এষ্ট্ৰনাট কৰ্প্‌চ) , টেষ্ট পাইলট, এৰ'স্পেচ ইঞ্জিনীয়াৰ, বিশ্ববিদ্যালয়ৰ অধ্যাপক আৰু আমেৰিকাৰ নৌসেনাৰ উড্ডয়ক (aviator) আছিল। তেওঁ চন্দ্ৰত খোজ কঢ়া প্ৰথম মানৱ আছিল। মহাকাশচাৰী হোৱাৰ আগেয়ে তেওঁ আমেৰিকা যুক্তৰাষ্ট্ৰৰ নৌ বাহিনীত অফিচাৰ আছিল। এই পদতে তেওঁ কোৰিয়াৰ যুদ্ধতো অংশগ্ৰহণ কৰিছিল। যুদ্ধৰ পাচত তেওঁ টেষ্ট পাইলট হিচাবে আমেৰিকাৰ নেশ্যনেল এডভাইজৰী কমিটি ফৰ এৰ'নটিক্‌চ-অৰ হাই স্পীড ফ্লাইট ষ্টেশ্যন (বৰ্তমান ড্ৰাইডেন ফ্লাইট ৰিচাৰ্চ চেন্টাৰ)-অত কাম কৰে আৰু ৯০০ তকৈও অধিক উৰণৰ অভিজ্ঞতা অৰ্জন কৰে। তেওঁ পাৰডিউ বিশ্ববিদ্যালয় (Purdue University)ৰপৰা স্নাতক আৰু চাউথ কেলিফৰ্ণিয়া বিশ্ববিদ্যালয় (University of Southern California)ৰপৰা স্নাতকোত্তৰ ডিগ্ৰী অৰ্জন কৰিছিল। 

১৯৬২ চনত আমেৰিকা যুক্তৰাষ্ট্ৰ বায়ুসেনাৰ (U.S. Air Force) 'অচিৰেই মহাকাশত মানৱ' (Man In Space Soonest) আৰু (X-20 Dyna-Soar) -অৰ 'মানৱ মহাকাশ উৰণ' (human spaceflight) প্ৰকল্পৰ অধীনত আৰ্মষ্ট্ৰঙে 'নাচা মহাকাশচাৰী গোট'ত (NASA Astronaut Corps) যোগদান কৰে। 

তেওঁৰ প্ৰথম মহাকাশ যাত্ৰা আছিল ১৯৬৬ চনত, NASA-ৰ জেমিনী-৮ -অৰ কমাণ্ড পাইলট হিচাবে। তেওঁ এই যাত্ৰাৰ দ্বাৰাই আমেৰিকাৰ প্ৰথম নাগৰিক মহাকাশচাৰী হিচাবে পৰিগণিত হয়। এই অভিযানতে তেওঁ পাইলট ডেভিড স্কটৰ সৈতে প্ৰথম মানৱবাহী মহাকাশযানৰ ডকিং আৰু বাৰ্থিং (docking) সম্পন্ন কৰে। 

মিশ্যন কমাণ্ডাৰ হিচাবে আৰ্মষ্ট্ৰঙৰ দ্বিতীয় আৰু অন্তিম মহাকাশযাত্ৰা আছিল ১৯৬৯ চনৰ এপ'ল' ১১-অৰ চন্দ্ৰাৱতৰণ যাত্ৰা। এই যাত্ৰাত তেওঁ আৰু বাজ এলড্ৰিন চন্দ্ৰত অৱতৰণ কৰি 2½ ঘন্টাৰ অনুসন্ধান কৰে। এই সময়ছোৱাত সহযাত্ৰী মাইকেল কলিন্স-এ মহাকাশযানৰ কক্ষতে থাকি কমাণ্ড মডিউল পৰিচালনা কৰিছিল। কলিন্স আৰু এলড্ৰিনৰ লগতে আৰ্মষ্ট্ৰঙক আমেৰিকাৰ ৰাষ্ট্ৰপতি ৰিচাৰ্ড নিক্সন-এ আমেৰিকা যুক্টৰাষ্ট্ৰৰ (Presidential Medal of Freedom), ১৯৭৮ চনত জিমি কাৰ্টাৰ-এ Congressional Space Medal of Honor আৰু ২০০৯ চনত Congressional Gold Medal প্ৰদান কৰে। 

২৫ আগষ্ট, ২০১২ তাৰিখে কৰ'নাৰী ধমনী বন্ধ হৈ হোৱা জটিলতাৰ ফলত ৮২ বছৰ বয়ষত চিনচিনাটি, অ'হায়'ত আৰ্মষ্ট্ৰঙৰ মৃত্যু হয়। 

## তথ্য সংগ্ৰহ

## গ্ৰন্থপঞ্জী

* *Cambridge Biographical Dictionary* (1990). Cambridge: Cambridge University Press.
* 
* 
* 
* 
* 
* 
* 
* 

## অতিৰিক্ত পঠন

* 
* 
* 

## বাহ্যিক সংযোগ

* neilarmstronginfo.com  (official Armstrong family-maintained website)
* Armstrong's official NASA biography
* 
* 
* 
* "Neil Armstrong Honored as an Ambassador of Exploration", NASA article 
* ''Cosmos'' magazine, October 2006 

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:মহাকাশচাৰী
শ্ৰেণী:মৃত ব্যক্তি
সঁফুৰা (শিশু আলোচনী)

**সঁফুৰা** () শিশুসকলৰ বাবে অসমীয়া ভাষাত প্ৰকাশিত এখন মাহেকীয়া আলোচনী। সঁফুৰাৰ প্ৰকাশক বাণী প্ৰকাশ প্ৰাইভেট লিমিটেড। আলোচনীখনৰ প্ৰথম প্ৰকাশ হৈছিল ১৯৮২ চনৰ এপ্ৰিল মাহত। ১৯৯৬ চনৰ মাৰ্চ মাহলৈকে ৮৫টা সংখ্যা প্ৰকাশ পোৱাৰ পিছত আলোচনীখনৰ প্ৰকাশ সাময়িকভাৱে বন্ধ হৈছিল। আলোচনীখনৰ সেই সময়ৰ সম্পাদক আছিল ড॰ ভবেন্দ্ৰনাথ শইকীয়া। কাৰ্যাধ্যক্ষ আছিল অম্বিকাপদ চৌধুৰী। ব্যৱস্থাপনা কৰিছিল পংকজপদ চৌধুৰী আৰু ধীৰাজ গোস্বামীয়ে। ২০০২ চনত ড॰ ভবেন্দ্ৰ নাথ শইকীয়াৰেই সম্পাদনাত সঁফুৰা দ্বিতীয়বাৰৰ বাবে প্ৰকাশ পায়। সঁফুৰাৰ এতিয়াৰ প্ৰকাশক অসম বুক হাইভ। ২০০৩ চনৰ আগষ্ট মাহত ড॰ শইকীয়াৰ মৃত্যুৰ পিছত অমল দত্তই সঁফুৰাৰ সম্পাদনাৰ দায়িত্বভাৰ লয়। তেওঁৰ পিছত ভৱেশ মহন্ত অবৈতনিক সম্পাদক হিচাপে যুক্ত হয়।

## নিয়মীয়া শিতানসমূহ
নিয়মীয়াকৈ প্ৰকাশ পোৱা গল্প আৰু কবিতাৰ উপৰিও তলৰ নিয়মীয়া শিতানসমূহ সঁফুৰাৰ অন্যতম আকৰ্ষণ।

*আশা কৰোঁ তোমালোক ভালে আছা : শিশুহঁতলৈ সঁফুৰাৰ সম্পাদকৰ পত্ৰসদৃশ সম্পাদকীয়।
*তোমালোকৰ প্ৰশ্ন : শিশুসকলৰ কৌতূহলী প্ৰশ্ন আৰু সঁফুৰা কাৰ্যালয়ে দিয়া তাৰ উত্তৰৰ শিতান।
*কিমান যে কথা, কিমান যে ঘটনা : সাধাৰণ জ্ঞান আৰু সাম্প্ৰতিক ঘটনাৱলীৰ শিতান।
*ফুলনি : শিশু উপযোগী অনুবাদ গল্প, সাধু তথা চমু ৰচনাৰ শিতান।
*ঘৰত কৰিবলৈ কাম দিছোঁ : সাঁথৰ, যুক্তি-বুদ্ধিৰ খেল শব্দ-শৃংখল আদিৰ শিতান।
*সঁচাও নহয়, মিছাও নহয় : ৰগৰ।
*মহাদুষ্টৰ দুষ্টবুদ্ধি : খুহুতীয়া গল্প।

## ধাৰাবাহিক উপন্যাসসমূহ
**মৰমৰ দেউতা* : ড॰ ভবেন্দ্ৰ নাথ শইকীয়াৰ শিশু উপন্যাস *মৰমৰ দেউতা* **সঁফুৰা**ৰ পাততে প্ৰথম প্ৰকাশ পায়। বিপুল নামৰ সংগদোষত পৰি স্বভাৱ নষ্ট হোৱা এটা ল'ৰাৰ কাহিনীৰে উপন্যাসখনে গঢ় লৈছে আৰু কিছু জটিল পৰিস্থিতিত বিপুলৰ অনুশোচনাৰ ভাৱ আৰু আত্মশুদ্ধিৰে ইয়াৰ সমাপ্তি ঘটিছে।
**থুপুলৰ কাণ্ড* : অনামিকা বৰাই ৰচনা কৰা এই ধাৰাবাহিক উপন্যাসখনত থুপুল নামৰ এজনী সৰু ছোৱালীৰ কাণ্ড-কাৰখানাৰ কথা বৰ্ণনা কৰিছিল।
**সোণটি আৰু হেনৰীহঁত* : বন্দীতা ফুকনৰ এই উপন্যাসখনৰ কাহিনী জনপ্ৰিয় কাল্পনিক চৰিত্ৰ *সোণটি*ৰ আমেৰিকা যুক্তৰাষ্ট্ৰ ভ্ৰমণ আৰু ইয়াৰ অভিজ্ঞতাক লৈ গঢ় লৈছে।
**ৰে'লপথৰ অকণিহঁত* : ই. নেছবিটৰ দ্য ৰে'লৱে চিল্ড্ৰেনৰ অৱন্তিকা পৰাশৰে কৰা অনুবাদ।
**অজান দেশত পাহি* : এল. ফ্ৰেংক বমৰ দ্য ৱিজাৰ্ড অফ অ'জৰ কুমুদ গোস্বামীয়ে কৰা অনুবাদ।

## অন্যান্য
**সঁফুৰা**ৰ পাতত ভৱেশ মহন্তই 'জ্ঞানদ্বীপত আৰ্যহঁত' নামে এক কাহিনীৰ মাধ্যমেৰে বৈজ্ঞানিক চিন্তা-চৰ্চাৰ এলানি লেখা লিখিছিল। ইয়াৰ লগতে ড॰ অৱনী কুমাৰ ভাগৱতীয়ে অসমৰ প্ৰাকৃতিক আৰু জৈৱিক বৈচিত্ৰ্য তথা বৈশিষ্ট্যক লৈ লিখা 'অসমৰ ভূগোল' নামে এলানি প্ৰবন্ধও প্ৰকাশ পাইছিল। কাৰ্লো কলডিৰ পিন'কিঅ'ক কাহিনীক সঁফুৰা কাৰ্যালয়ৰ সহায়ত অমল মেধিয়ে চিত্ৰৰূপ দিছিল।

## তথ্যসূত্ৰ

শ্ৰেণী: অসমীয়া আলোচনী
শ্ৰেণী:অসমীয়া শিশু আলোচনী
কেডবাৰী ডেইৰী মিল্ক

**ডেইৰী মিল্ক** () যুক্তৰাষ্ট্ৰৰ দ্য হাৰ্শ্বে কোম্পানী কেডবাৰীৰ দ্বাৰা উৎপাদিত এবিধ মিল্ক চকলেট। ১৯০৫ চনত ইউ কেত ইয়াৰ আত্মপ্ৰকাশ ঘটে।

## ইতিহাস
১৯০৫ চনৰ জুন মাহত আগৰ সকলো উৎপাদতকৈ বেছি অনুপাতত গাখীৰ লৈ প্ৰথম ডেইৰী মিল্ক প্ৰস্তুত কৰে আৰু ১৯১৩ লৈ ই কোম্পানীৰ শ্ৰেষ্ঠ বিক্ৰী হোৱা উপাদান হয়। ইয়াৰ প্ৰস্তুতকৰ্তা আছিল জৰ্জ কেডবাৰী কনিষ্ঠ। ডেইৰী মিল্ক শ্ৰেণীৰ উৎপাদ হিচাপে ১৯২৮ তফ্ৰুট এণ্ড নাট্ আৰু ১৯৩৩ ত হোল নাট্ প্ৰস্তুত কৰা হয়। ডেইৰী মিল্কৰ গাখীৰৰ পৰ্যাপ্ত পৰিমাণক সূচাবলৈ ১৯২৮ চনত কেডবাৰীয়ে 'গ্লাচ এণ্ড এ হাফ্' শ্লোগান প্ৰচাৰ কৰে।

## উৎপাদন
ডেইৰী মিল্কৰ বহুতো নতুন প্ৰকাৰ আয়াৰলেণ্ড, ফ্ৰান্স আৰু পোলেণ্ডতো নিৰ্মিত হয়। বহুতৰ মতে ই আগৰ মান হেৰুৱাই পেলাইছে।

যুক্তৰাষ্ট্ৰত ডেইৰী মিল্ক কেডবাৰীৰ লেবেলত বিক্ৰী হয় যদিও ইয়াৰ প্ৰকৃত নিৰ্মাতা পেনছিলভেনিয়াৰ দ্য হাৰ্শ্বে কোম্পানী।

## বিজ্ঞাপন
"এ গ্লাচ এণ্ড এ হাফ অফ ফুল ক্ৰীম মিল্ক ইন এভৰী হাফ পাউণ্ড" আৰু এটা গিলাচ ৰ পৰা গাখীৰ পৰি এটা চকলেট সৃষ্টি হোৱা আদি বিজ্ঞাপনৰ দ্বাৰা কেডবাৰীয়ে সদায় ডেইৰী মিল্কত গাখীৰৰ পৰিমাণক প্ৰচাৰ কৰি আহিছে।

২০০৪ ত কেডবাৰীয়ে ইউ.কে. আৰু আয়াৰলেণ্ডত টেলিভিছন বিজ্ঞাপনৰ এক শৃংখলা আৰম্ভ কৰে য'ত এজন মানুহ আৰু এটা জন্তুৱে বিভিন্ন চকলেটৰ মাজত কিয়ডেইৰী মিল্কহে খাব লাগে তাক লৈ তৰ্ক কৰে।

ইয়াৰ পিছত ২০০৭ চনত ড্ৰাম বজাই থকা গৰিলা,২০০৮ ত গান শুনি আগবাঢ়ি থকা ট্ৰাক ,২০০৮ তেই এটা নতুন সংগীতৰ সৈতে গৰিলা আৰু আন বহুতো বিজ্ঞাপনেৰে দৰ্শকৰ মন কাঢ়ে।

ভাৰততো শেহতীয়াকৈ কুছ মীঠা হো যায়ে (অলপ মীঠা খাই লোৱা যাওঁক) শীৰ্ষকেৰে প্ৰচাৰ কৰা বিজ্ঞাপন সমূহে বহুল জনপ্ৰিয়তা পাইছে। পৰিয়ালৰ সকলোটিলৈ লক্ষ্য ৰাখি সৃষ্টি কৰা এই বিজ্ঞাপন সমূহে দৰ্শকক আকৰ্ষিত কৰিছে আৰু এতিয়া ভাৰতীয় উৎসৱ পাৰ্বণ সমূহতো ডেইৰী মিল্কে আকৰ্ষণীয় স্থান পাবলৈ লৈছে।

## আৰু চাওক
*কেডবেৰী

## তথ্য সংগ্ৰহ

## বাহ্যিক সংযোগ
* Cadbury UK

শ্ৰেণী:চকলেট
ৰং (দূৰদৰ্শন কেন্দ্ৰ)

**ৰং** () (দূৰদৰ্শন কেন্দ্ৰ) এটা অসমীয়া ভাষাৰ বিনোদন দূৰদৰ্শন কেন্দ্ৰ। ইয়াৰ গৰাকী হৈছে গুৱাহাটীৰ প্ৰাইড ইষ্ট এণ্টাৰটেইনমেণ্ট প্ৰাইভেট লিমিটেড। ইয়াৰ ভগ্নী চেনেলসমূহ হৈছে: নিউজ লাইভ, ৰামধেনু, ইন্দ্ৰধনু আৰু নৰ্থ ইষ্ট লাইভ।

## বৰ্তমানৰ অনুষ্ঠান

### অন্যান্য
*
**উপাসনা*

## পূৰ্বৰ অনুষ্ঠান
### হাস্য-ব্যঙ্গ চিৰিজ
**[[ঐ খাপলা (ধাৰাবাহিক)|ঐ খাপলা]]*
**কচুগুটি*
**নিঙনি ভাওৰাৰ কথা*
**ফেনখোৱা*
**বাঃ অমৰাৱতী বাঃ*
**বৰলা কাই*
**ভাড়াঘৰ*

### নাটক চিৰিজ
**[[অনুৰাধা (ধাৰাবাহিক)|অনুৰাধা]]*
**অৰ্ধাংগিনী*
**অগ্নি*
**আবেলিৰ ৰামধেনু*
**নূপুৰ*
**নেদেখা নদীৰ ঘাট*
**বিন্দাচ*
**শাহু বোৱাৰী*
**এফ. আই. আৰ.*
**জোনাকী কাৰেং*
**দামিনী*
**প্ৰতিজ্ঞা*
**অধিকাৰ*
**ৰঙ জীৱনৰ*
**শুকুলা মেঘৰ ছাঁ*
**অনুৰাগ তোমাৰ বাবে*
**সংযোগ*
**জোনাকৰ বৰষুণ*
**ভৈৰৱী*
**মেঘৰঞ্জনী*
**উমাল বুকুৰ হেজাৰ কাহিনী*
**হেঁপাহৰ ঘৰ*
**ৰ'দালি*
**তুমি দুচকুতে কাজল ল'লে*
**আকাশ-এটি মিঠা নাম*
**পাতাল ভৈৰৱী*
**ৰাগিনী*
**লগন*
**পিতা পুত্ৰ*
**বৈদেহী*
**আহিনৰ আবেলি*
**নন্দিনী*
**কাঞ্চন*
**বৰষা যেতিয়া নামে*
**দৈৱকী*
**সৰাপাত*

### ৰোমাঞ্চক
**এফ. আই. আৰ.*
### ৰিয়েলিটী শ্ব'
**স্কুলৱিজ*
**মই অসম দেশৰ ছোৱালী*
**কিচমে কিতনা হে দম*
**সংগীতৰ মহাৰণ*
**ঝংকাৰ*
### কথা-বতৰাৰ অনুষ্ঠান
**মিউজিকেল কাউচ্চ*
**আঁৰে আঁৰে কিছু কথা*
**জোনাকী বাটেৰে*
### অন্যান্য
**৫ পৰিচালকৰ ৫ ছবি*
**ভাওনা*
**পাকঘৰ*
**দা ফুড বে*
**প্ৰথম ৰেঙনি*
**মোহিনি*
**মাধূৰিমা*
**পেজ ৩*
## আহি আছে
২০১৯ বৰ্ষৰ অসমীয়া চলচ্চিত্ৰৰ তালিকা

## তথ্য সংগ্ৰহ

## বাহ্যিক সংযোগ
* চেনেলটোৰ অফিছিয়েল ৱেবছাইট
* ৰং চেনেলটো লাইভ চাওক

শ্ৰেণী: টেলিভিছন চেনেল
শ্ৰেণী:অসমৰ প্ৰচাৰ মাধ্যম
ফিফাত দেশসমূহৰ সংকেতৰ তালিকা

ফিফা (*FIFA*)ত অংশগ্ৰহণ কৰা সদস্য বা অ-সদস্য দেশসমূহৰ বাবে তিনিটা আখৰৰ দেশীয় সংকেত (**country code** বা **trigramme** / **trigram**)থাকে| These are the official codes used by FIFA and its continental confederations (AFC, CAF, CONCACAF, CONMEBOL, OFC and UEFA) as name abbreviations of countries and dependent areas, in official competitions. The FIFA designations are also sometimes used outside of :association football in other sports , e.g. snooker.

## ফিফা সদস্যৰ সংকেতসমূহ

বৰ্তমান ২০৯ জন ফিফাৰ সদস্য আছে, প্ৰত্যেকৰে নিজস্ব দেশৰ সংকেত আছে।

## সদস্য নোহোৱা ফিফাৰ সংকেতসমূহ

The following codes refer to countries or dependent areas that are currently not affiliated with FIFA, but whose codes either appear in the FIFA results database, or are used regularly by confederation websites.

## অনিয়মিত সংকেতসমূহ
তলৰ ক'ডসমূহে বৰ্তমান ফিফাৰ সৈতে জড়িত নোহোৱা দেশ বা নিৰ্ভৰশীল অঞ্চলসমূহক বুজায়। যদিও তেওঁলোক তেওঁলোকৰ আঞ্চলিক কনফেডাৰেচনৰ সদস্য বা সহযোগী সদস্য, এই সংহিতাসমূহ ফিফাৰ যোগাযোগত নিয়মিতভাৱে ব্যৱহাৰ কৰা নহয়।

## Obsolete country codes
The following codes are obsolete because a country has ceased to exist, changed its name, changed its code, or has become part of another country.

## ফিফা, আই.অ.চি. আৰু আই.এচ.অ’ৰ পাৰ্থক্যসমূহ

Although most FIFA codes are the same as the International Olympic Committee country codes used for the Olympic Games, there are still some discrepancies:

There are also some countries that are affiliated to FIFA and not to the International Olympic Committee, and vice-versa:
* FIFA affiliates and non IOC members (13):
** Anguilla
** England
** Curaçao
** Faroe Islands
** Macao, China
** Montserrat
** New Caledonia
** Northern Ireland
** Scotland
** South Sudan
** Tahiti
** Turks and Caicos Islands
** Wales

* IOC members and non FIFA affiliates (8):
** Great Britain
** Kiribati
** Marshall Islands
** Micronesia
** Monaco
** Nauru
** Palau
** Tuvalu

## তথ্য সংগ্ৰহ

## বাহ্যিক সংযোগ
* FIFA Country Codes – list maintained by the The Rec.Sport.Soccer Statistics Foundation Usenet group.

শ্ৰেণী:ফুটবল সম্পৰ্কীয তালিকা
শ্ৰেণী:দেশৰ সংকেতসমূহ
শ্ৰেণী:ফিফা
শ্ৰেণী:দেশৰ তালিকা
মাটিকালি অনুসৰি দেশসমূহৰ তালিকা (ভৌগোলিক)

এই তালিকাখনত **বিশ্বৰ কেইখনমান দেশৰ মাটিকালি (ৰৈখিক চিত্ৰ)**ৰ তালিকা। ১,০০,০০০ বৰ্গ কিঃমিঃতকৈ অধিক মাটিকালিৰ দেশসমূহ সেউজীয়া ৰঙেৰে দেখুওৱা হৈছে। ইয়াৰ উপৰিও গেৰুৱা ৰঙেৰে সাৰ্বভৌম নোহোৱা অঞ্চলসমূহ সমূহ দেখুওৱা হৈছে (তুলনা কৰিবৰ বাবে)। মাটিকালিৰ ভিতৰত আভ্যন্তৰীণ জলভাগ (হ্ৰদ, নদী) অন্তৰ্ভূক্ত কৰা হৈছে। বিভিন্ন দেশে অধিকাৰ কৰা এণ্টাৰ্কটিকাৰ অঞ্চল সমূহ ইয়াত অন্তৰ্ভূক্ত কৰা হোৱা নাই। এই তালিকাখনৰ তথ্যসমূহ বিস্তৃতভাৱে জানিবৰ বাবে মাটিকালি অনুসৰি দেশসমূহৰ তালিকা চাওক।

## ১.৫ মিলিয়ন বৰ্গ কিঃমিঃ তকৈ অধিক মাটিকালিৰ দেশসমূহ

## ১.৫ মিলিয়ন বৰ্গ কিঃমিঃ তকৈ কম মাটিকালিৰ দেশসমূহ

## তথ্য সংগ্ৰহ
* CIA World Factbook https://www.cia.gov/library/publications/the-world-factbook/fields/2147.html  accessed February 15, 2005.

## লগতে চাওক
*সাৰ্বভৌম ৰাষ্ট্ৰসমূহৰ তালিকা
*জনসংখ্যা বৃদ্ধিৰ হাৰ অনুসৰি দেশসমূহৰ তালিকা

শ্ৰেণী:দেশৰ তালিকা
দেশ অনুসাৰে কয়লা

এই প্ৰৱন্ধত দেশ অনুসাৰে কয়লা খনি আৰু কয়লা উৎপাদনৰ তালিকা দিয়া হৈছে। সকলো তথ্য ব্ৰিটিছ পেট্ৰ'লিয়ামৰ পৰা লোৱা হৈছে।

কয়লা খনিৰ তালিকাখনত সকলো ধৰণৰ কয়লাকে ধৰা হৈছে আৰু বিশ্বৰ মুঠ কয়লাখনিৰ ০.১% কয়লা খনি থকা দেশসমূহক অন্তৰ্ভূক্ত কৰা হৈছে।

কয়লা উৎপাদনৰ তালিকাখনত ১ মিলিয়ন টন বা ততোধিক কয়লা উৎপাদনকাৰী দেশসমূহক অন্তৰ্ভুক্ত কৰা হৈছে।

কয়লা উৎপাদন সম্বন্ধীয় অন্যান্য তালিকাসমূহ:

*কয়লা খনি অনুসৰি দেশৰ তালিকা
*কয়লা উৎপাদন অনুসৰি দেশৰ তালিকা

## তথ্য সংগ্ৰহ

শ্ৰেণী:দেশৰ তালিকা
জনসংখ্যা বৃদ্ধিৰ হাৰ অনুসৰি দেশসমূহৰ তালিকা

This article includes three **lists of countries and self-governing dependent territories by [[population growth]] rate**.

The first list is based on the estimates taken from the 2006 edition of the United Nations World Population Prospects report. Figures are population growth rate estimates for the period 2005&ndash;2010 using the medium variant.

The second list is based on *[[CIA World Factbook]]* estimates for year ২০১১. Dependent territories and not fully recognized states are not ranked.

The third list is based on World Bank estimates for year ২০০৯. Population is based on the *de facto* definition of population, which counts all residents regardless of legal status or citizenship—except for refugees not permanently settled in the country of asylum, who are generally considered part of the population of the country of origin.

## আৰু চাওক
*World population

## তথ্য সংগ্ৰহ

শ্ৰেণী:দেশৰ তালিকা
শ্ৰেণী:জনগাঁথনি
আমাৰ সোণাৰ বাংলা

**আমাৰ সোণাৰ বাংলা** (, "মোৰ সোণৰ বংগ") গানটো হৈছে বাংলাদেশৰ জাতীয় সঙ্গীত। এই গানটোৰ ৰচনা আৰু ৰবীন্দ্ৰনাথ ঠাকুৰৰ। ১৯০৫ খ্ৰীষ্টাব্দৰ বংগ-ভংগ আন্দোলনৰ পৰিপ্ৰেক্ষিতত এই গানটো ৰচনা কৰা হৈছিল। ১৯৭২ খ্ৰীষ্টাব্দত এই গানটোৰ প্ৰথম দহ শাৰী সদ্যগঠিত গণপ্ৰজাতন্ত্ৰী বাংলাদেশৰ জাতীয় সঙ্গীত হিচাপে নিৰ্বাচন কৰা হয়। আনুষ্ঠানিকভাবে কেবল প্ৰথম চাৰি শাৰী গোৱা হয়। 

*সোণাৰ* শব্দটোৰ অৰ্থ হৈছে 'সোণেৰে নিৰ্মিত', কিন্তু গানটোত *সোণাৰ বাংলা* শব্দটোৱে বেংগলৰ মূল্য অথবা ধান খেতি চপোৱাৰ আগতে ধাননি পথাৰৰ ৰঙক সূচাইছে।

## ইতিহাস
**আমাৰ সোণাৰ বাংলা** গানটি ৰচিত হৈছিল ১৯০৫ চনৰ বংগ ভংগ আন্দোলনৰ পৰিপ্ৰেক্ষিতত। ১৯০৫ চনৰ ১৯ জুলাইত সেই সময়ৰ ভাৰতৰ ভাইচৰয়, লৰ্ড কাৰ্জনে অবিভক্ত ভাৰতৰ বেংগল প্ৰদেশক দুটা ভাগত বিভক্ত কৰাৰ কথা ঘোষণা কৰিছিল। পূব বংগৰ অধিকাংশ লোক মুছলমান আৰু পশ্চিম বংগৰ অধিকাংশ লোক হিন্দু আছিল। ৰাজনৈতিক আৰু সাম্প্ৰদায়িক বিভাজনৰ বিৰুদ্ধে জনতাৰ মাজত সচেতনতা আনিবৰ বাবে এই গীতটোৰ ৰচনা কৰা হৈছিল। 

## ৰচনা
গানটোৰ কোনো পাণ্ডুলিপি পোৱা নাযায়, সেয়ে ইয়াৰ ৰচনাকাল সঠিকভাৱে জনা নাযায়। *সত্যেন ৰায়*ৰ ৰচনাৰ পৰা জনা যায়, ১৯০৫ চনৰ ৭ আগষ্টৰ দিনা কলকাতা টাউন হলত আয়োজিত এখন প্ৰতিবাদ সভাত এই গীতটো প্ৰথমবাৰৰ বাবে গোৱা হৈছিল। সেই বছৰৰে ৭ ছেপ্তেম্বৰত *সঞ্জীবনী* পত্ৰিকাত ৰবীন্দ্ৰনাথৰ স্বাক্ষৰৰ সৈতে এই গীতটো প্ৰকাশ হৈছিল। সেই বছৰৰ ছেপ্তেম্বৰ মাহৰ "বংগদৰ্শন" পত্ৰিকাখনতো এই গীতটো প্ৰকাশ পাইছিল। তাত ৭ আগষ্টৰ উক্ত সভাত এই গীতটো গোৱাৰ কোনো প্ৰমাণ পোৱা নাযায়। *প্ৰশান্তকুমাৰ পাল*ৰ মতে, ১৯০৫ চনৰ ২৫ আগষ্টত কলকাতাৰ টাউন হলত এই গীতটো প্ৰথমবাৰৰ বাবে গোৱা হৈছিল।

## সুৰ
কোৱা হয় যে বাউল গায়ক "গগন হৰকাৰ"ৰ গীত **আমি কোথায় পাবো তাৰে** () গানটোৰ পৰা এই গীতটোৰ সুৰ অনুপ্ৰাণিত হৈছে। "আমি কোথায় পাবো তাৰে" গানটোৰ স্বৰলিপি *শতগান* সংকলনত প্ৰকাশ পাইছিল। উল্লেখযোগ্য যে ৰবীন্দ্ৰনাথ ঠাকুৰে বংগ ভংগ সময়ত ৰচনা কৰা বহুতো স্বদেশী গানৰ সুৰৰ স্বৰলিপি ইতিমধ্যে এই গ্ৰন্থত প্ৰকাশ পাইছিল। ১৮৮৯-১৯০১ সময়ত পূব বংগৰ বিভিন্ন অঞ্চল জমিদাৰী সম্বন্ধীয় কামত ভ্ৰমণ আৰু বসবাস কৰা সময়ত বাংলা লোক সংগীতৰ লগত ৰবীন্দ্ৰনাথ ঠাকুৰৰ পৰিচয় হয়। পূব বংগৰ *বাউল* আৰু *ভাটিয়ালি* সুৰৰ সৈতে ৰবীন্দ্ৰনাথৰ চিনাকি আছিল বুলি জনা যায়। ৰবীন্দ্ৰনাথৰ স্বদেশী আন্দোলনৰ সমসাময়িক গানসমূহত ইয়াৰ প্ৰভাৱ দেখিবলৈ পোৱা যায়, বিশেষকৈ *আমাৰ সোণাৰ বাংলা* গীতটোত। 

## বিতৰ্ক
**আমাৰ সোণাৰ বাংলা** গীতটোক বাংলাদেশৰ জাতীয় সংগীত হিচাপে স্বীকৃতি দিয়াত বিতৰ্কৰ সূত্ৰপাত হৈছিল। কাৰণ পূব বেংগল (বৰ্তমানৰ বাংলাদেশ) গঠন কৰাৰ বিৰুদ্ধে এই গীতটোৰ ৰচনা কৰা হৈছিল। অৱশেষত, ১৯৭২ চনত এই গীতটোৰ প্ৰথম দহটা শাৰীক বাংলাদেশৰ জাতীয় সংগীত হিচাপে গ্ৰহণ কৰা হয়। 

## বাংলাদেশৰ জাতীয় সংগীত হিচাপে স্বীকৃতি
১৯৭১ চনৰ ১ মাৰ্চত স্বাধীন বাংলাৰ কেন্দ্ৰীয় সংগ্ৰাম পৰিষদ গঠন হয়। ৩ মাৰ্চ তাৰিখে *পল্টন ময়দান*ত গানটোকে বাংলাদেশৰ জাতোয় সংগীত স্বীকৃতি দিয়া হয়। ১৯৭১ চনৰ ১৭ এপ্ৰিল তাৰিখে *মুজিব নগৰ*ত বাংলাদেশ চৰকাৰৰৰ শপত গ্ৰহণ অনুষ্ঠানত এই গানটো প্ৰথম জাতীয় সংগীত হিচাপে গোৱা হয়। 

## গানৰ কথা

## লগতে চাওক
* জন গণ মন

## তথ্য সংগ্ৰহ

## বাহ্যিক সংযোগ
* বাংলা ভাষাৰ উইকিছ’ৰ্চত সম্পূৰ্ণ গীতটো পঢ়ক। 
* Bangladesh: ''Amar Shonar Bangla'' - Audio of the national anthem of Bangladesh, with information and lyrics 

শ্ৰেণী:ৰাষ্ট্ৰীয় সংগীত
শ্ৰেণী:বঙালী সাহিত্য
২০০০ চনত দেশভিত্তিক জনসংখ্যাৰ তালিকা

:*এই তালিকাখন ২০০০ চনৰ জনসংখ্যাৰ ওপৰত ভিত্তি কৰি আনুমানিকভাৱে প্ৰস্তুত কৰা হৈছে। সাম্প্ৰতিক কালৰ আনুমানিক তথ্যৰ বাবে চাওক [[জনসংখ্যা অনুসৰি দেশসমূহৰ তালিকা]]*

এইখন **২০০০ চনৰ জনসংখ্যাৰ তালিকা**। এই তালিকা খনত ২০০ চনৰ ঠিক আৰম্ভণিৰ সময়ৰ পৃথিৱীৰ বিভিন্ন দেশৰ জনসংখ্যাৰ তথ্য সমূহ সন্নিৱিষ্ট কৰা হৈছে।

## লগতে চাওক
* দেশৰ তালিকা
* জনসংখ্যা অনুসৰি দেশসমূহৰ তালিকা
* ২০০৫ চনত দেশভিত্তিক জনসংখ্যাৰ তালিকা
* জনসংখ্যা অনুসৰি মহাদেশসমূহৰ তালিকা
* List of countries by area
* List of countries by past and future population
* List of countries by population in ১৯০০
* List of countries by population in ১৯০৭
* List of countries by population in ২০১০
* List of religious populations
* World population
* Human geography

## তথ্য সংগ্ৰহ

## বাহ্যিক সংযোগ
*United Nations Analytical Report for the ২০০৪ revision of World Population Prospects - includes details of methodology and sources used for the population estimates above.
*Population clocks & projected growth charts for all countries 

শ্ৰেণী:দেশৰ তালিকা
শ্ৰেণী:জনগাঁথনি
২০০৫ চনত দেশভিত্তিক জনসংখ্যাৰ তালিকা

:*এইখন ২০০৫ চনত দেশভিত্তিক জনসংখ্যাৰ তালিকা। সাম্প্ৰতিক কালৰ তথ্যৰ বাবে [[জনসংখ্যা অনুসৰি দেশসমূহৰ তালিকা]]* চাওক।

এইখন **স্বাধীন ৰাষ্ট্ৰসমূহ, আন ৰাষ্ট্ৰৰ অধীনৰ অঞ্চল আৰু বিশেষ প্ৰশাসনীয় অঞ্চলসমূহৰ জনসংখ্যাৰ তালিকা**, ১ জুলাই, ২০০৫ চনৰ মতে (সংখ্যাসমূহ ১০০০ লৈ মোটামুটি কৰা হৈছে)। ২০০৫ চনৰ জনসংখ্যাৰ এই তথ্যসমূহ U.N. World Population Prospects (২০০৪ revision)ৰপৰা medium fertility variant ব্যৱহাৰ কৰি অনুমান কৰা হৈছে।

এই তালিকাখনত ৰাষ্ট্ৰসংঘৰ স্বীকৃতিপ্ৰাপ্ত স্বাধীন ৰাষ্ট্ৰসমূহ, আন ৰাষ্ট্ৰৰ অধীনৰ অঞ্চল আৰু বিশেষ প্ৰশাসনীয় অঞ্চলসমূহৰ জনসংখ্যাৰ তথ্য সন্নিৱিষ্ট কৰা হৈছে। এই তালিকাখনৰ ৰৈখিক চিত্ৰৰ বাবে জনসংখ্যা অনুসৰি দেশসমূহৰ তালিকা (ৰৈখিক চিত্ৰ) .

## লগতে চাওক
* দেশৰ তালিকা
* জনসংখ্যা অনুসৰি দেশসমূহৰ তালিকা
* ২০০০ চনত দেশভিত্তিক জনসংখ্যাৰ তালিকা
* জনসংখ্যা অনুসৰি মহাদেশসমূহৰ তালিকা

## টোকা




## বাহ্যিক সংযোগ
*United Nations Analytical Report for the ২০০৪ revision of World Population Prospects - includes details of methodology and sources used for the population estimates above.
*Population clocks & projected growth charts for all countries 

শ্ৰেণী:দেশৰ তালিকা
শ্ৰেণী:জনগাঁথনি
সীমাৰ তালিকা

**[[সীমা (গণিত)|সীমা]]**  () সম্বন্ধীয় কেইটামান উপপাদ্য আৰু সাধাৰণতে প্ৰচলিত কেইটামান সীমা। ইয়াত *a* আৰু *b* হ'ল ধ্ৰুৱক আৰু  *x* হ'ল চলক।

## কেইটামান উপপাদ্য
যদি \lim_{x \to c} f(x) = L_1  আৰু \lim_{x \to c} g(x) = L_2  তেন্তে

::\lim_{x \to c} \, [f(x) \pm g(x)] = L_1 \pm L_2

::\lim_{x \to c} \, [f(x)g(x)] = L_1 \times L_2

::\lim_{x \to c} \frac{f(x)}{g(x)} = \frac{L_1}{L_2} \qquad যদিহে L_2 \ne 0

::\lim_{x \to c} \, f(x)^n = L_1^n \qquad যদিহে  n এটা ধনাত্মক সংখ্যা।

::\lim_{x \to c} \, f(x)^{1 \over n} = L_1^{1 \over n} \qquad যদিহে n এটা ধনাত্মক সংখ্যা আৰু যদি n যুগ্ম সংখ্যা, L_1 > 0

:\lim_{x \to c} \frac{f(x)}{g(x)} = \lim_{x \to c} \frac{f'(x)}{g'(x)} \qquad যদিহে \lim_{x \to c} f(x) = \lim_{x \to c} g(x) = 0 বা \lim_{x \to c} |g(x)| = +\infty (L'Hôpital's rule)

:\lim_{h\to 0}{f(x+h)-f(x)\over h}=f'(x)

:\lim_{h\to0}\left(\frac{f(x+h)}{f(x)}\right)^\frac{1}{h}=\exp\left(\frac{f'(x)}{f(x)}\right)

:\lim_{h \to 0}{ \left({f(x(1+h))\over{f(x)}}\right)^{1\over{h}} }=\exp\left(\frac{x f'(x)}{f(x)}\right)

## কেইটামান বিশেষ সীমা
: \lim_{x\to+\infty} \left(1+\frac{k}{x}\right)^{mx}=e^{mk}

: \lim_{x\to+\infty} \left(1-\frac{1}{x}\right)^x=\frac{1}{e}

: \lim_{x\to+\infty} \left(1+\frac{k}{x}\right)^x=e^k

: \lim_{n\to\infty} \frac{n}{\sqrt[n]{n!}}=e

: \lim_{n\to \infty }\, 2^{n} \underbrace{\sqrt{2-\sqrt{2+\sqrt{2+\text{...} +\sqrt{2}}}}}_n= \pi

## কেইটামান সৰল ফলনৰ সীমা
:\lim_{x \to c} a = a

:\lim_{x \to c} x = c

:\lim_{x \to c} ax + b = ac + b

:\lim_{x \to c} x^r = c^r \qquad যদিহে r এটা ধনাত্মক সংখ্যা

:\lim_{x \to 0^+} \frac{1}{x^r} = +\infty

:\lim_{x \to 0^-} \frac{1}{x^r} = \begin{cases} -\infty, & \text{if } r \text{ is odd} \\ +\infty, & \text{if } r \text{ is even}\end{cases} 

## ঘাতাংকীয় আৰু সূচকীয় ফলনৰ সীমা
যদি  a > 1 \, হয়, তেন্তে

::\lim_{x \to 0^+} \log_a x = -\infty

::\lim_{x \to \infty} \log_a x = \infty

::\lim_{x \to -\infty} a^x = 0

যদি a  হয়, তেন্তে

::\lim_{x \to -\infty} a^x = \infty

## ত্ৰিকোণমিতীয় ফলনৰ সীমা
:\lim_{x \to a} \sin x = \sin a

:\lim_{x \to a} \cos x = \cos a

:\lim_{x \to 0} \frac{\sin x}{x} = 1

:\lim_{x \to 0} \frac{1-\cos x}{x} = 0

:\lim_{x \to 0} \frac{1-\cos x}{x^2} = \frac{1}{2}

:\lim_{x \to n^\pm} \tan \left(\pi x + \frac{\pi}{2}\right) = \mp\infty \qquad যিকোনো অখণ্ড সংখ্যা n ৰ বাবে।

## অসীমৰ সমীপত
:\lim_{x\to\infty}N/x=0 যিকোনো বাস্তৱ সংখ্যা N ৰ বাবে।
:\lim_{x\to\infty}x/N=\begin{cases} \infty, & N > 0 \\ \text{does not exist}, & N = 0 \\ -\infty, & N 
:\lim_{x\to\infty}x^N=\begin{cases} \infty, & N > 0 \\ 1, & N = 0 \\ 0, & N 
:\lim_{x\to\infty}N^x=\begin{cases} \infty, & N > 1 \\ 1, & N = 1 \\ 0, & 0 
:\lim_{x\to\infty}N^{-x}=\lim_{x\to\infty}1/N^{x}=0 যিকোনো N > 1  ৰ কাৰণে।
:\lim_{x\to\infty}\sqrt[x]{N}=\begin{cases} 1, & N > 0 \\ 0, & N = 0 \\ \text{does not exist}, & N 
:\lim_{x\to\infty}\sqrt[N]{x}= \infty যিকোনো N > 0  ৰ কাৰণে।
:\lim_{x\to\infty}\log x=\infty
:\lim_{x\to0^+}\log x=-\infty

## তথ্য সংগ্ৰহ

শ্ৰেণী:গণিত
শ্ৰেণী:গণিত সম্পৰ্কীয় তালিকা
টকা (বাদ্য)

**টকা (বাদ্য)** হৈছে অসমৰ লোক বাদ্য সমূহৰ ভিতৰত অতি পৰিচিত আৰু সহজে পোৱা বাদ্য টকা। টকা বিহুৰ এক অপৰিহাৰ্য্য অংগ। এই বাদ্যৰ ব্যৱহাৰ অতি সহজ। টকা বাঁহেৰে নিৰ্মিত হোৱাৰ বাবে এই বাদ্যটি অতি সুলভ। বিহু নামৰ প্ৰাথমিক তাল আছিল হাতচাপৰি, আৰু কালক্ৰমত হাতপৰিৰ চন্দকে ব্যৱহাৰ কৰি টকাৰ উৎপত্তি হ’ল। 

## ব্যৱহাৰ
সহজ নিৰ্মাণ আৰু ব্যৱহাৰ প্ৰণালীৰ বাবে টকা অসমত এই বাদ্যটি অতি সুলভ। অসমৰ ‘গাভৰু বিহু’ৰ মূল বাদ্য হ’ল টকা। সেইবাবে এই বিহুত কোনো ক্ষেত্ৰত টকা বিহু বুলি ও জনা যায়। সেইদৰে জেং বিহুৰো মূল বাদ্য হ’ল টকা, গগণা আৰু সুতুলী। 

## নিৰ্মাণ প্ৰণালী আৰু প্ৰকাৰ

টকা মূলতঃ বাঁহেৰে নিৰ্মিত এবিধ সৰল বাদ্য। অসমীয়া লোকসংগীতত তিনি প্ৰকাৰৰ টকা ব্যৱহাৰ কৰা দেখা যায়। প্ৰত্যেক বিধ টকাৰ নিৰ্মাণ শৈলীৰ সামান্য পাৰ্থক্য আছে। টকাৰ প্ৰকাৰ বিলাক হ’ল:
* পাতি টকা বা হাত টকা
* বৰ টকা' বা মাটি টকা
* জেং টকা' বা ধুতং

### ''পাতি টকা বা হাত টকা''
এই টকা ২ ৰ পৰা ১.৫ ফুট মান দৈৰ্ঘ্যৰ হয়। হাতত লৈ সহজে বজাব পাৰি কাৰণে ইয়াৰ অন্য নাম হাত টকা। দুয়োমূৰে গাঁঠি থকা জাতি বাহৰ বুঢ়া পাব এটাৰ টকা নিৰ্মাণ কৰিবলৈ বাছনি কৰা হয়। পাবটো চুচি মাজি নিমজ কৰি লোৱাৰ পাছত, এফালৰ পৰা ফালি অনফালৰ গাঁঠিটো ৰাখিদিয়া হয়, তাৰ পাছত গাঠি থকা ফালৰ পৰা প্ৰায় ৬ ইঞ্চি ওপৰত দুয়োটা ফাল চাচি বজাবৰ সুবিধাৰ বাবে নমনীয় কৰি তোলা হয়। এতিয়া তাৰে এফাল হাতেৰে ধৰিলৈ আনটো ফাল ইখন হাতৰ আঙুলিৰে ধৰি তাত কোবালেই টকাৰ মাত ওলায়। 

### ''বৰ টকা বা মাটি টকা''
বৰ টকাৰ নিৰ্মাণ প্ৰণালী পাতি টকাৰ দৰেই, মাত্ৰ আকাৰত ই যথেষ্ট ডাঙৰ। বাঁহৰ তিনিটা পাবেৰে এই টকা নিৰ্মাণ কৰা হয়, আৰু ইয়াক হাতত লোৱাৰ পৰিবৰ্তে মাটিত থৈ বজোৱা হয়। 

### ''জেং টকা বা ধুতং''
ধুতং (কোনো কোনো অঞ্চলত জেং টকা বুলিও জনা যায়) ৰ নিৰ্মাণ প্ৰক্ৰিয়া অলপ জটিল আৰু ইয়াৰ মাতো বেছি শুৱলা। বেঁতেৰে টানকৈ গাঁঠি দি, বাঁহৰ পাবটো আৰু শলা দুডালৰ মাজত দুফালে দুটা ফৰিঙা সুমুৱাই দিয়া হয়, যাতে শলা দুডাল টনটনীয়া হৈ থাকে। এতিয়া শলা দুডালৰ লগতে ধুতঙৰ গাত এডাল মাৰিৰে কোবাই বিভিন্ন স্বৰৰ শব্দ সৃষ্টি কৰা হয়। কোবোৱাৰ সময়ত শলা দুডালত আঙুলিৰে চেপি ধৰিও বেলেগ স্বৰৰ সৃষ্টি কৰিব পাৰি। 

এই তিনি প্ৰকাৰৰ উপৰিও অসমৰ কোনো কোনো জনগোষ্ঠীয়ে তেৰটা পাবেৰে বনোৱা টকাও ব্যৱহাৰ কৰে বুলি জনা যায়। বড়ো সকলে ব্যৱহাৰ কৰা টকাক *থৰকা* বুলি কয়।

## সম্পৰ্কীয় গ্ৰন্থপঞ্জী
* অসমৰ বাদ্যযন্ত্ৰ : ধৰ্মেশ্বৰ দুৱৰা- বাণী প্ৰকাশ
* বিহুৰে বিৰিণা পাত; জয়কান্ত গন্ধীয়া / নোমল গগৈ; পৃথিৱীৰাজ মেডিয়া

## লগতে চাওক
* বিহুৰ বাদ্যযন্ত্ৰ
* অসমৰ লোকবাদ্য
* সুতুলী
* ঢোল
* তিন তাল (তবলা)

## তথ্য সূত্ৰ

শ্ৰেণী:অসমৰ বাদ্যযন্ত্ৰ
কলকাতা ডাৰ্বি

**কলকাতা ডাৰ্বি** () বুলিলে ভাৰতৰ দুটা আগশাৰীৰ তথা চিৰবৈৰী ফুটবল ক্লাব মোহন বাগান আৰু ইষ্ট বেংগলৰ মাজত হোৱা ফুটবল খেল সমূহক বুজোৱা হয়। বঙালী ভাষাত এই খেল সমূহক **বড় মেটচ** বোলা হয়। বৰ্তমান এটা বছৰত অতি কমেও এই দুটা ক্লাব ৪ বাৰ ফুটবল খেলপথাৰত মুখামুখি হয়। ইয়াৰে দুবাৰ ৰাজ্যিক লীগ সমূহত আৰু দুবাৰ ৰাষ্ট্ৰীয় ফুটবল লীগ সমূহত। তদুপৰি এই দুয়োটা ক্লাবে অন্য বিভিন্ন প্ৰতিযোগিতা, যেনে ৰ'ভাৰ্ছ কাপ, ফেডাৰেচন কাপ, আই. এফ. এ'. শ্বিল্ড আদিত মুখামুখি হয়। এই দুয়োটা ক্লাবৰ বৈৰী মনোভাৱ যোৱা ৮৬ বছৰ ধৰি চলি আহিছে। ফিফাই তৈয়াৰ কৰি উলিওৱা পৃথিৱীৰ অন্যতম ফুটবল ডাৰ্বি খেল বিলাকৰ তালিকাতো কলকাতা ডাৰ্বিয়ে ঠাই পাইছে।

এই দুয়োটা ফুটবল ক্লাবৰে বৃহৎ সংখ্যক সমৰ্থক আছে। দুয়োটা ক্লাবে দুটা পৃথক বঙালী সামাজিক শ্ৰেণীক প্ৰতিনিধিত্ব কৰে। মোহন বাগানক সমৰ্থন কৰে বংগ দেশৰ পশ্চিমাঞ্চলৰ বঙালীসকলে। ইয়াৰ বিপৰীতে ইষ্ট বেংগলৰ সমৰ্থকসকল হৈছে ঘাইকৈ পূব বংগদেশৰ (এতিয়াৰ বাংলাদেশকো সামৰি)।

## তথ্য সংগ্ৰহ

শ্ৰেণী:ভাৰতত ক্ৰীড়া
শ্ৰেণী:ফুটবল
ইষ্ট বেংগল ফুটবল ক্লাবৰ ছিজনৰ তালিকা

**[[ইষ্ট বেংগল ফুটবল ক্লাব]]** হৈছে কলকাতাত অৱস্থিত ভাৰতৰ পেচাদাৰী ফুটবল সংস্থান। ১৯২০ চনত কলকাতাত এই ক্লাবটো গঠন কৰা হৈছিল। এই ক্লাবটোৱে তিনিবাৰকৈ লীগ চেম্পিয়নশ্বীপ আৰু সাতবাৰকৈ ফেডাৰেশ্বন কাপৰ বিজয়ী দলৰ সন্মান লাভ কৰিছে।

## Key

* P = মুঠ খেল
* W = জয়
* D = ড্ৰ
* L = পৰাজয়
* F = গ'ল (নিজৰ)
* A = গ'ল (বিৰূদ্ধে)
* Pts = পইণ্ট
* Pos = Final position

* Div 1 = নেচনেল ফুটবল লীগ (ইং ৱিকি: National Football League)
* IL = আই-লীগ 

* F = ফাইনেল
* Group = গ্ৰুপ ষ্টেজ
* R16 = Round of 16
* QF = কোৱাৰ্টাৰ ফাইনেল

* R1 = প্ৰথম ৰাউণ্ড
* R2 = দ্বিতীয় ৰাউণ্ড
* R3 = তৃতীয় ৰাউণ্ড
* R4 = চতুৰ্থ ৰাউণ্ড
* R5 = পঞ্চম ৰাউণ্ড
* R6 = ষষ্ঠ ৰাউণ্ড
* SF = ছেমি-ফাইনেল

## ছিজনসমূহ

## তথ্যসূত্ৰ

শ্ৰেণী:ফুটবল
শ্ৰেণী:ভাৰতত ক্ৰীড়া
ফৰ্বছ আলোচনী অনুসৰি বিলিয়নাৰসকলৰ তালিকা

**ফৰ্বছৰ বিলিয়নাৰসকলৰ তালিকা**খন () বাৰ্ষিক ধন সম্পত্তিৰ ওপৰত ভিত্তি কৰি ফৰ্বছ ** আলোচনীখনে প্ৰকাশ কৰে। সৰ্বশেষ তলিকাখন প্ৰকাশিত হৈছিল বিগত ২০১১ চনৰ ১০ মাৰ্চত। 



File:Carlos Slim Helú.jpg|কাৰ্লছ শ্লীম 
File:Bill Gates in Poland cropped.jpg|বিল গেটচ 
File:Warren_Buffett_KU_Visit.jpg|ৱাৰেন বাফেট 
File:Bernard Arnault.jpg|বাৰ্নাৰ্ড আৰ্নলাউল্ট 
File:Larry Ellison on stage.jpg|লেৰী এল্লীছন 


__TOC__

## ২০১২ বৰ্ষৰ শ্ৰেষ্ঠতম ১০ জন

## ২০১১ বৰ্ষৰ শ্ৰেষ্ঠতম ১০ জন
তলৰ তালিকাখন ১০ মাৰ্চ, ২০১১ তাৰিখ পৰ্যন্ত সম্পদ আৰু অৱস্থানৰ ভিত্তিত নিৰুপন কৰা হৈছে। এই বছৰ এই তালিকাত মুঠ ১,২১০ জনৰ নাম লিপিবদ্ধ কৰা হৈছে।

## ২০১১ বৰ্ষৰ শ্ৰেষ্ঠতম বিলয়নাৰসকল
১২ ফেব্ৰুৱাৰী, ২০১০ তাৰিখে প্ৰকাশিত তালিকাত কাৰ্লছ শ্লীম আৰু তেখেতৰ পৰিয়ালে ৬০.৬ বিলিয়ন আমেৰিকান ডলাৰৰ সৈতে শীৰ্ষস্থান দখল কৰে। এই বছৰ এই তালিকাত মুঠ ১,০১১ জনৰ নাম লিপিবদ্ধ কৰা হৈছিল। বৰ্তমান শীৰ্ষ ১০ বিলিয়নাৰৰ মাজত আমেৰিকা যুক্তৰাষ্ট্ৰৰ আধিপত্য থাকিলেও, শীঘ্ৰেই ভাৰতে এই অৱস্থানকো অতিক্ৰম কৰি যাব পাৰে বুলি *ফৰ্বছ* আলোচনীয়ে মত পোষণ কৰে। 

## তথ্য সংগ্ৰহ

## বাহ্যিক সংযোগ
* Forbes: Billionaires in the News 

শ্ৰেণী:অৰ্থনীতি
শ্ৰেণী:তালিকাসমূহ
অৰুণাচল প্ৰদেশৰ উৎসৱসমূহ

অৰুণাচল প্ৰদেশৰ সমাজৰ সকলো শ্ৰেণীৰ লোকে কৃষি, ধৰ্ম আৰু সংস্কৃতিৰ লগত সংগতি ৰাখি বিভিন্ন ধৰণৰ উৎসৱ পালন কৰে। এই সমূহত তেওঁলোকে নৃত্য কৰি, ভোজ-ভাত খাই আনন্দ কৰে। কৃষিৰ লগত জড়িত থকা উৎসৱ সমূহত খেতি ভাল হ’বৰ বাবে ভগৱানক প্ৰাৰ্থনা অথবা ভাল খেতি হোৱা বাবে ভগৱানক ধন্যবাদ কৃতজ্ঞতা বাবে উদযাপন কৰা হয়। অন্যহাতে, ধাৰ্মিক উৎসৱ সমূহত পুৰোহিতক নিমন্ত্ৰণ কৰি নিজ জনগোষ্ঠীৰ লোকসকলৰ মাজত আয়োজন কৰা হয়। বছৰৰ বাৰ মাহতে বিভিন্ন জনগোষ্ঠীৰ লোকসকলে বিভিন্ন উৎসৱ পালন কৰে। এই দৃষ্টি মতে, অৰুণাচলক উৎসৱ আয়োজন কৰাৰ প্ৰদেশ বুলিব পাৰি। অৰুণাচল প্ৰদেশৰ জনগোষ্ঠী সমূহে উদযাপন কৰা প্ৰায় সকলো বিলাক উৎসৱতে জীৱ-জন্তু বলি দিয়াটো তেওঁলোকৰ ধৰ্মীয় ৰীতি।

## বিভিন্ন উৎসৱসমূহ

## চিত্ৰ ভঁৰাল

File:Nyokum festival Nyishi.JPG|নিচিসকলৰ ন্যোকুম উৎসৱ
File:Tutsa Dancers from Changlang District.jpg|Tutsa Dancers from Changlang District

## তথ্য সূত্ৰ

শ্ৰেণী:অৰুণাচল প্ৰদেশ
শ্ৰেণী:ভাৰতৰ উৎসৱসমূহ
ভাৰতৰ ৰাজ্যিক জন্তুসমূহৰ তালিকা

ভাৰতৰ ৰাজ্য আৰু কেন্দ্ৰীয়শাসিত অঞ্চলসমূহৰ ৰাজ্যিক জন্তুসমূহৰ তালিকা:

## লগতে চাওক
* ৰাজ্যিক ফুল
* ৰাজ্যিক পক্ষী
* ৰাজ্যিক গছ

## তথ্য সংগ্ৰহ

## বাহ্যিক সংযোগ
* ভাৰতৰ ৰাজ্যিক জন্তুসমূহ

শ্ৰেণী:ভাৰত সম্পৰ্কীয় তালিকা
পচন সাৰ

**পচন সাৰ** () হৈছে জৈব-পদাৰ্থক () প্ৰাকৃতিক ভাৱে বিঘটন () ঘটাই প্ৰস্তুত কৰা এবিধ জৈবিক সাৰ। জৈবিক পদ্ধতিৰে কৰা কৃষিকাৰ্য্যৰ ই এটা মুখ্য অংগ। সাধাৰণ ভাৱে বিভিন্ন জৈবিক পদাৰ্থক (যেনে 'সেউজীয়া আবৰ্জনা' - গছপাত, ৰন্ধাঘৰৰ পেলনীয়া শাক-পাচলিৰ টুকুৰা আদি) পানীৰ সহযোগত এসপ্তাৰপৰা কেইবামাহলৈকো পচাই হিউমাছলৈ () ৰূপান্তৰিত হ'বলৈ দি সহজতে পচন সাৰ প্ৰস্তুত কৰিব পাৰি। আধুনিক ব্যৱস্থিত প্ৰক্ৰিয়াত ইয়াক কেইবাটাও পৰ্য্যায়ত নিয়ন্ত্ৰিত ভাবে পানী, বায়ু, কাৰ্বন, বিভিন্ন নাইট্ৰজেন যুক্ত উপাদান আদি যোগান ধৰি তৈয়াৰ কৰা হয়। ইয়াৰ লগতে সোনকালে পচিবৰ বাবে কেঁচু, ভেঁকুৰ, বেক্টেৰীয়া আদি বিভিন্ন জৈব বিঘটক যোগ কৰি মাজে মাজে তল ওপৰ কৰি থকা হয়। মিশ্ৰণত থকা বায়ৱীয় () বা অবায়ৱিক () বেক্টেৰীয়াই আবৰ্জনাবোক তাপ, কাৰ্বন ডাই অক্সাইড, এম'নিয়া আদিলৈ ৰূপান্তৰ কৰে। এম'নিয়াখিনি পাচৰ পৰ্য্যায়ত 'নাইট্ৰাইট' আৰু 'নাইট্ৰেট'লৈ পৰিবৰ্তিত হৈ উদ্ভিদৰ পোষক পদাৰ্থলৈ হিচাবে পৃথিৱীৰ নাইট্ৰজেন চক্ৰত () ভাগ লয়। ইয়াক 'নাইট্ৰিফিকেশ্যন' বোলে।

পচন সাৰত বিভিন্ন পোষক তত্ত্ব থাকিব বা যোগ দিয়া হ'ব পাৰে। খেতিৰ মাটি প্ৰস্তুত কাৰক (), মাটিত হিউমাছ, হিউমিক এচিড, বিভিন্ন পোষক দ্ৰব্য আদি বিভিন্ন কামৰ উপৰিও ইয়াক মাটিত প্ৰাকৃতিক কীটনাশক () যোগ কৰিবলৈও ব্যৱহাৰ কৰিব পাৰি। পৰিবেশ তন্ত্ৰৰ() হানি নঘটোৱাকৈ মাটিৰ ক্ষয়ীভৱন ৰোধ কৰা, দ মাটি পূৰন কৰা আদি কাৰ্য্যতো ইয়াক ব্যৱহাৰ কৰিব পাৰি।

পচন সামগ্ৰীক 'অবায়ৱিয় পাচন' () হ'বলৈ দিলে ই জৈৱ গেছ () নিৰ্গত কৰে। বৈকল্পিক তথা প্ৰকৃতিমুখী () ইন্ধন হিচাপে জৈৱ গেছ আজিকালি পৃথিৱীৰ বিভিন্ন স্থানত জনপ্ৰিয় হোৱা দেখা গৈছে।

## উপাদান সমূহ

পাচক জীৱাণুবিলাকক ভালদৰে কাম কৰিবলৈ তলত দিয়া চাৰিটা প্ৰমুখ উপাদান হৈছে:
* কাৰ্বন: বীজাণুবোৰৰ পাচন ক্ৰিয়াত কাৰ্বনৰ জৈৱিক দহনৰ ফলত তাপ উৎপন্ন হয়। বেছি কাৰ্বনযুক্ত পদাৰ্থবোৰ দেখাত মুগা বৰণীয়া আৰু শুকান হয়।
* নাইট্ৰজেন: অধিক জীৱাণুৰ সৃষ্টি হোৱাৰ বাবে অনুকূল পৰিবেশৰ সৃষ্টি কৰে। বেছি নাইট্ৰজেন যুক্ত উপাদানবোৰ সেউজীয়া আৰু সেমেকা হয়।
* অক্সিজেন: কাৰ্বনৰ দহনৰ বাবে।
* পানী: উপযুক্ত পৰিমাণত পানী প্ৰয়োগ কৰি এনেৰ'বিক অৱস্থাৰ সৃষ্টি কৰে।

ওপৰোক্ত উপাদান সমূহ নিৰ্দিষ্ট অনুপাতত প্ৰয়োগ কৰিলে উপকাৰী বেক্টেৰীয়াবোৰে পোষক দ্ৰব্যসমূহৰ লগত দ্ৰুত বিক্ৰিয়া কৰিবলৈ অনুকূল পৰিবেশৰ সৃষ্টি হয়। ইয়াৰ ফলত জাবৰখিনিৰ উষ্ণতা বৃদ্ধি পোৱাৰ লগতে পানীও(বাষ্প) নিৰ্গত হয় আৰু অক্সিজেনৰ পৰিমাণো কমি যায়। এই ঘাটি হোৱা অক্সিজেনখিনি যোগান দিবলৈ মাজে মাজে মিশ্ৰণটো লৰাই দিয়াৰ প্ৰয়োজন হয়। ই যিমানেও বেছি গৰম হ'ব (১৩৫°-১৬০° ফাৰেণহাইট/৫০° - ৭০° চেলচিয়াচ) তাক আৰু অধিক পানী আৰু বায়ুৰ প্ৰয়োজন হ'ব। পানী আৰু বায়ুৰ মাত্ৰাৰ এক নিৰ্দিষ্ট পৰিমাণতকৈ বেছি হ'লেও বিক্ৰিয়াৰ হাৰ কমি যায়। তদুপৰি অধিক মাত্ৰাত কাৰ্বন বা কম মাত্ৰাত নাইট্ৰজেন পালেও বিক্ৰিয়াৰ হাৰ কমি যায়।

কাৰ্বন আৰু নাইট্ৰ'জেনৰ ৩০:১ অনুপাতত সকলোতকৈ ভাল পাচন পোৱা যায়। প্ৰায় সকলো প্ৰাণী আৰু উদ্ভিদৰৰ শৰীৰতে কাৰ্বন আৰু নাইট্ৰজেন পোৱা যায় যদিও এই অনুপাত উৎস অনুসৰি বেলেগ বেলেগ হয়।

## তথ্য সংগ্ৰহ

শ্ৰেণী:কৃষি বিজ্ঞান
ৰমন মেগছেছে বঁটা বিজয়ীসকলৰ তালিকা

তলৰ তালিকাখন  ফিলিপাইন ৰাষ্ট্ৰপতি ৰমন মেগছেছেৰ   সোঁৱৰণত বাৰ্ষিকভাৱে প্ৰদান কৰা  'ৰমন মেগছেছে বঁটা'-বিজয়ীৰ  আংশিক তালিকা।  মেগছেছে বঁটাক এছিয়াৰ ন’বেল বঁটাৰ দৰে মান কৰা হয়।  এই বঁটা পোণপ্ৰথম ১৯৫৭ চনৰ এপ্ৰিল মাহত প্ৰদান কৰা হৈছিল]। তালিকাখনত  বঁটা প্ৰাপকৰ জন্ম দেশ বা নাগৰিকত্ব কাষত উল্লেখ কৰা হৈছে। সম্পূৰ্ণ তালিকাৰ বাবে তলৰ বাহ্যিক সংযোগ চাওক।

## মেগ্‌ছেছে বঁটা বিজয়ী

## তথ্য সংগ্ৰহ

## বাহ্যিক সংযোগ
* Complete list of awardees by year
* Ramon Magsaysay Award Foundation
* Ramon Magsaysay Award Foundation Blog

শ্ৰেণী:বঁটা বিজয়ী সম্পৰ্কীয় তালিকা
*
পশ্চিমবংগৰ জিলাসমূহ

**পশ্চিমবঙ্গ** () ভাৰতবৰ্ষৰ এখন ৰাজ্য। জনসংখ্যাৰ ঘনত্বৰ বিচাৰত এই ৰাজ্য ভাৰতৰ চতুৰ্থ সৰ্বাধিক জনবহুল ৰাজ্য। বৰ্তমান পশ্চিমবঙ্গ ১৯ খন জিলাত ৩ টাঅ বিভাগত বিভক্ত, সেইসমূহ তলৰ তালিকাত বিস্তাৰিত তথ্য সহকাৰে উল্লেখ কৰা হ’ল : 
[thumb|200px|পশ্চিমবঙ্গেৰ জিলাসমূহ:</br> 
১. [কলকাতা, 
২. হাওড়া,
৩. উত্তৰ চব্বিশ পৰগনা,
৪. দক্ষিণ চব্বিশ পৰগনা,
৫. নদিয়া,
৬. মুৰ্শিদাবাদ (প্ৰেছিডেন্সি বিভাগ);
৭. বৰ্ধমান,
৮. হুগলি,
৯. পূৰ্ব মেদিনীপুৰ,
১০. পশ্চিম মেদিনীপুৰ,
১১. পুৰুলিয়া,
১২. বাঁকুড়া,
১৩. বীৰভূম (বৰ্ধমান বিভাগ);
১৪. জলপাইগুড়ি,
১৫. কোচ বিহাৰ,
১৬. দাৰ্জিলিং,
১৭. উত্তৰ দিনাজপুৰ,
১৮. দক্ষিণ দিনাজপুৰ,
১৯. মালদহ (জলপাইগুড়ি বিভাগ)]]

## জিলাসমূহ

## তথ্য সংগ্ৰহ

## বাহ্যিক সংযোগ
* Official website of Government of West Bengal

শ্ৰেণী:পশ্চিমবংগ
শ্ৰেণী:ভাৰতৰ জিলাসমূহ
মুঠ ঘৰুৱা উৎপাদন অনুসৰি এছিয়াৰ দেশসমূহ

এই তালিকাখন ২০১০ চনত এছিয়াৰ দেশসমূহৰ মুঠ ঘৰুৱা উৎপাদন (Gross domestic product) অনুসৰি বজাৰ অথবা চৰকাৰী বিনিময় হাৰৰ (nominal GDP) আৰু PPP map-ৰ ওপৰত ভিত্তি কৰি তৈয়াৰ কৰা হৈছে। তথ্য সমূহ আন্তঃৰাষ্ট্ৰীয় মুদ্ৰা নিধি (*International Monetary Fund*)-ৰ ২০১০ চনৰ এপ্ৰিল মাহৰ তথ্যৰ পৰা আহৰণ কৰা হৈছে। 

## আৰু চাওক
* মুঠ ঘৰুৱা উৎপাদন অনুসৰি এছিয়ান আৰু পেছিফিক দেশসমূহ
* মুঠ ঘৰুৱা উৎপাদন অনুসৰি দেশসমূহৰ তালিকা

শ্ৰেণী:মুঠ ঘৰুৱা উৎপাদন
শ্ৰেণী:দেশৰ তালিকা
শ্ৰেণী:এছিয়া
১৯০০ চনত দেশভিত্তিক জনসংখ্যাৰ তালিকা

এই তালিকাখন ১৯০০ চনৰ জনসংখ্যাৰ ওপৰত ভিত্তি কৰি আনুমানিকভাৱে প্ৰস্তুত কৰা হৈছে। সাম্প্ৰতিক কালৰ আনুমানিক তথ্যৰ বাবে জনসংখ্যা অনুসৰি দেশসমূহৰ তালিকা'' চাওক। এই তালিকা খনত ১৯০০ চনৰ আৰম্ভনিত পৃথিৱীৰ বিভিন্ন দেশৰ জনসংখ্যাৰ তথ্য সমূহ সন্নিৱিষ্ট কৰা হৈছে।

	

## লগতে চাওক
*দেশভিত্তিক জনসংখ্যাৰ তালিকা
*১৯০৭ চনত দেশভিত্তিক জনসংখ্যাৰ তালিকা
*২০০০ চনত দেশভিত্তিক জনসংখ্যাৰ তালিকা
*২০০৫ চনত দেশভিত্তিক জনসংখ্যাৰ তালিকা
*১৮০০ চনত দেশভিত্তিক জনসংখ্যাৰ তালিকা

## তথ্য সংগ্ৰহ

শ্ৰেণী:দেশৰ তালিকা
শ্ৰেণী:জনগাঁথনি
লিংগ অনুপাত অনুসৰি দেশৰ তালিকা

জনসংখ্যা অনুসৰি প্ৰতিগৰাকী মহিলাৰ বিপৰীতে পুৰুষৰ সংখ্যাই হ'ল মানুহৰ লিংগ অনুপাত। বিভিন্ন দেশৰ লিংগ অনুপাতৰ তালিকা এখন তলত দিয়া হৈছে। 

## লিংগ অনুপাত
তালিকাখনৰ কিছুমান তথ্য *The World Factbook* (২০১২)ৰপৰা সংগ্ৰহ কৰা হৈছে। আমেৰিকা যুক্তৰাষ্ট্ৰৰ *CIA* নামৰ সংস্থাটোৱে এই পুৰুষ-মহিলাৰ লিংগ অনুপাতৰ তথ্যখিনি যুগুত কৰিছে। The World Factbook-ৰ তথ্যসমূহ আৰু নিজ নিজ দেশসমূহৰ লোকপিয়লৰ তথ্যসমূহৰ মাজত পাৰ্থক্য থাকিব পাৰে। উদাহৰণস্বৰূপে ২০০১ চনত The World Factbook-ৰ তথ্য অনুসৰি ছুইজাৰলেণ্ডৰ শিশুৰ জন্মৰ লিংগ অনুপাত আছিল ১.০৫, কিন্তু ছুইজাৰলেণ্ডৰ চৰকাৰী পৰিসংখ্যা মতে এই অনুপাত আছিল ১.০৭। ছুইডেন, নৰৱে, আয়াৰলেণ্ড, ভাৰত আৰু জাপানৰ লিংগ অনুপাতৰ ক্ষেত্ৰতো এনে বিসংগতি দেখা গৈছিল। 

অনুপাত ১-তকৈ বেছি হ'লে মহিলাতকৈ পুৰুষৰ সংখ্যা অধিক, আৰু অনুপাত ১-তকৈ কম হ'লে পুৰুষতকৈ মহিলাৰ সংখ্যা অধিক। অনুপাত ১ হ'লে পুৰুষ আৰু মহিলাৰ সংখ্যা সমান। 

## তথ্য সংগ্ৰহ


শ্ৰেণী:দেশৰ তালিকা
শ্ৰেণী:জনগাঁথনি